Zaštitnik građana: pola miliona građana u egzistencionalnoj krizi – Gerila\nGerila > Politika > Zaštitnik građana: pola miliona građana u egzistencionalnoj krizi\nZaštitnik građana: pola miliona građana u egzistencionalnoj krizi\nobjavljeno na Feb. 20, 2020 u 12:10 pm\nZaštitnik građana Zoran Pašalić rekao je povodom svetskog dana socijalne pravde kako pola miliona ljudi u Srbiji ne može da zadovolji osnovne egzistencionalne potrebe.\nPo njegovim rečima najugroženiji su mladi do 18 godina kao i stariji ljudi, porodice sa više od dvoje dece što, kako navidi, znači da je pitanje siromaštva još uvek vrlo važno.\n“Uprkos merama štednje, mere socijalne politike moraju uključivati dalju podršku deci, mladima i starijima, jačanje prava u oblasti socijalne i zdravstvene zaštite, ulaganje u obrazovanje i zapošljavanje”, navodi se u saopštenju zaštitnika građana.\nOn je naveo i da je važno da kao društvo podstičemo solidarnost i odgovornost prema onima koji su najugroženiji i koji bez pomoći šire društvene zajednice ne mogu rešiti svoje osnovne egzistencijalne probleme.\n“Da na tome moramo raditi upozorava niz teških situacija, čiji smo bili svedoci, a u kojima često izostaje očekivana reakcija najbliže, lokalne zajednice, uprkos očiglednim problemima sa kojima se pred očima zajednice suočavaju čak i deca, stariji ili bolesni. Naša je dužnost da u svojoj sredini razvijamo odnose razumevanja i spremnosti da pomognemo, jer je između ostalog, i to deo izgradnje pravednog i humanog društva, za koje se načelno i uvek zalažemo”, poručuje Pašalić.\nKako navodi socijalna pravda obezbeđuje jednake šanse pojedincima za napredak i razvoj i poštuje različitosti te se bazira na beskompromisnom poštovanju ljudskih kao i manjinskih prava i borbi u iskorevanju i smanjivanju nemaštine, nejednakosti i nasilja u društvu.\nZLOUPOTREBA: Dveri koriste kampanju bojkota za promociju svoje antimigrantske politike?!


Biljana Vuksanović, Ministarstvo građevinarstva: Mreža saradnje i razvoja\nBiljana Vuksanović, državni sekretar u Ministarstvu građevinarstva, saobraćaja i infrastrukture\nMreža saradnje i razvoja\nSmanjenje troškova trgovine i poboljšanje transportne efikasnosti na Zapadnom Balkanu kao i institucionalna, fizička i operativna modernizacija železničkog sektora, doprineće bržoj ekonomskoj integraciji u regionu, ali govore i o jasnoj perspektivi pristupanja EU.\nJedinstveni panevropski projekti saobraćajne infrastrukture koji integrišu projekte transevropskih autoputeva sever-jug (TEM) i transevropskih železnica (TER) zapravo okupljaju i povezuju zemlje članice Evropske unije (EU), ali i zemlje kandidate za članstvo u EU.\nSvi projekti iz oblasti transportne infrastrukture koji se sprovode ili planiraju u Republici Srbiji usmereni su na indikativno proširenje Transportne mreže EU na region Zapadnog Balkana, a time i na Srbiju.\nU skladu sa Ekonomskim i investicionim planom i pratećom Zelenom agendom za Zapadni Balkan koji je Evropska komisija donela u oktobru 2020. godine i koji sadrži prioritetne oblasti ulaganja, unapređenja i saradnje u oblasti transporta kako sa nacionalnog, tako i sa regionalnog i aspekta pridruživanja EU, Republika Srbija intenzivno ulaže u izgradnju, rehabilitaciju i modernizaciju železničke infrastrukture, unapređenje plovidbe na unutrašnjim plovnim putevima, kao i u izgradnju i održavanje putne mreže.\nOva ulaganja bi trebalo da doprinesu postizanju cilja međusobnog povezivanja glavnih gradova, luka i ekonomskih centara u okviru regiona i regiona sa Evropskom unijom, unapređenju trgovine kroz efikasnije transportne usluge, unapređenju bezbednosti saobraćaja i smanjenju negativnog uticaja transporta na životnu sredinu. Ilustracije radi, infrastrukturni projekati koji doprinose ispunjenju navedenih ciljeva u Republici Srbiji su svi projekti na rehabilitaciji železničkog Koridora H, kao što su projekti modernizacije železničke pruge Beograd -Novi Sad – Subotica – Mađarska granica, modernizacije železničke pruge Niš – Dimitrovgrad i rekonstrukcije i modernizacija pruge Valjevo – Vrbnica – državna granica sa Crnom Gorom, projekti na unapređenju plovidbe na Dunavu, kao što su projekat izvođenja radova na kritičnim sekcijama na Dunavu i Savi i glavni remont prevodnice na Đerdapu i, kao i projekti na izgradnji i rehabilitaciji putnih pravaca koji su deo indikativnog proširenja osnovne Transevropske transportne mreže na Zapadni Balkan – izgradnja autoputa Niš – administrativni prelaz Merdare, izgradnja Obilaznice oko Beograda, auto- put Beograd-Požega – Boljare (granica sa Crnom Gorom).\nU narednom petogodišnjem periodu, a uz pomoć Svetske banke, značajna finansijska sredstva će biti uložena u projekte unapređenja trgovine i saobraćaja Zapadnog Balkana kao i projekat modernizacije železnice.\nPored navedenih projekata podjednako su važna i ulaganja u razvoj multimodalnih transportnih rešenja i uvođenje inteligentnih transportnih sistema (ITS), koji za cilj imaju efikasnije transportne usluge, smanjenje emisija CO2, ali i podizanje nivoa bezbednosti saobraćaja. Široka dostupnost i korišćenje informacionih i komunikacionih tehnologija u javnim transportnim sistemima ima potencijal da ih učini „pametnijim“, sa manjim negativnim uticajem na životni sredinu i prilagođenim potrebama korisnika.\nU narednom petogodišnjem periodu, a uz pomoć Svetske banke, značajna finansijska sredstva će biti uložena u projekte Unapređenja trgovine i saobraćaja Zapadnog Balkana kao i projekat Modernizacije železnice. Smanjenje troškova trgovine i poboljšanje transportne efikasnosti na Zapadnom Balkanu kao i institucionalna, fizička i operativna modernizacija železničkog sektora, doprineće bržoj ekonomskoj integraciji u regionu, ali i sa jasnom perspektivom pristupanja EU.\nRepublika Srbija će svoj ambiciozni investicioni petogodišnji plan transportne infrastrukture u iznosu od oko 9 milijardi evra, realizovati na održiv način i u skladu da smernicama EU za razvoj transpornih mreža.\nInfrastrukturni projekti su samo jedan aspekt rada na unapređenju sektora transporta i podizanja nivoa transportnih usluga i standarda na evropski nivo. Glavne aktivnosti i saradnja kako kroz projekte koji se finansiraju iz fondova Evropske unije, tako i regionalnu saradnju u okviru Transportne zajednice i Makroregionalnih strategija EU za Dunavski i Jadransko-jonski region, usmerene su ka unapređenju bezbednosti drumskog saobraćaja i unapređenju železničkog i vodnog transporta, kao vidova saobraćaja koji su povoljni za očuvanje životne sredine. U okviru navedenih saradnji razmatraju se prioritetne teme i razmenjuju iskustva za unapređenje zakonodavnog i administrativnog okvira koji će pored ulaganja u infrastrukturu doprineti razvoju celokupnog transportnog sektora i njegovom dovođenju na evropski i svetski nivo standarda.\nPrimenom pravila EU u sektoru transporta, a kao deo procesa pridruživanja EU, Republika Srbija će sigurno slediti smernice za razvoj transevropskih transpornih mreža. Primena pravnih tekovina transevropskih mreža će biti sprovedena kroz jačanje administrativnih kapaciteta i definisanje jasnih saobraćajnih politika i strategija razvoja transporta. Infrastrukturni projekti će negovanjem partnerstva u razvoju i održavanju transevropske mreže u regionu biti kako okosnica tako ujedno i dragocena platforma za razmenu znanja i iskustva.


NOVE DESTINACIJE SA AERODROMA SRBIJE – Aerodrom Konstantin Veliki Niš\nNiš 20°C 20:36\nAerodrom Konstantin Veliki Niš > Uncategorized @sr > NOVE DESTINACIJE SA AERODROMA SRBIJE\nAIR SERBIA OD 2022. GODINE UVODI 10 NOVIH LINIJA IZ NIŠA I KRALJEVA\nNacionalni avio-prevoznik Air Serbia od naredne godine uvešće 10 novih avio-linija sa Aerodroma Konstantin Veliki Niš i Aerodroma Morava Kraljevo. Odluka je doneta na osnovu prethodno raspisanog tendera za linije od javnog značaja koje je raspisalo Ministarstvo građevinarstva, saobraćaja i infrastrukture.\nAerodrom Konstantin Veliki Niš proširiće postojeću mrežu linija na 7 novih destinacija od kojih su 5 redovne i 2 sezonske. Keln, Istanbul, Beograd i Atina biće nove linije ka kojoj će nacionalni avio-prevoznik prevoziti naše putnike, a među njima će biti i stare destinacije kao što su Frankfurt Han, Ljubljana i Tivat. Letovi ka Atini i Tivtu biće sezonski tokom letnjeg reda letenja. Aerodrom će posle 2006. godine ponovo u ponudi imati i domaći let Air Serbia-e ka Beogradu 4 puta nedeljno. Ka svim ostalim destinacijama leteće 2 puta nedeljno. Letove će obavljati sa avionima tipa Erbas A319 kapaciteta 144 sedišta kao i sa avionima tipa ATR72 kapaciteta 66 sedišta.\nAerodrom Morava Kraljevo u Novu godinu ulazi sa 3 nove destinacije, od čega će jedna biti redovna i 2 sezonske. Air Serbia će redovno leteti ka Istanbulu, dok će letove ka Solunu i Tivtu obavljati sezonski tokom letnjeg reda letenja. Svi letovi sa Aerodroma Morava Kraljevo biće realizovani dva puta nedeljno sa avionima tipa ATR72 kapaciteta 66 sedišta.\nDirektor Aerodroma Srbije Mihajlo Zdravković ističe zadovljostvo što će oba aerodroma ponovo imati veći broj destinacija i putnika i da se polako vidi izlaz iz krize avio-saobraćaja koji je nastupio usled pandemije virusa COVID-19.\n– Aerodromi Srbije su ponosni što će putnicima iz Niša i Kraljeva ponovo nuditi veliki broj destinacija za letove širom Evrope. Posle duže pauze putnicima iz Niša biće dostupna i avio-linija do glavnog grada Srbije čime će se unaprediti kako poslovna saradnja dva grada tako i omogućiti putnicima da se preko Aerodroma Beograd povežu sa svetskim destinacijama. Iz Kraljeva ćemo naredne godine putnicima omogućiti da se za sada povežu ka 3 destinacije. Polako, ali sigurno, avio-saobraćaj sa oba aerodroma vraćamo na kolosek pre pandemije virusa COVID-19. Radimo na tome da putnicima pružimo što bolju povezanost sa Evropom i svetom i u tom smislu na pravom smo putu. – ističe direktor Aerodroma Srbije Mihajlo Zdravković\nAerodromi Srbije tokom druge polovine zimske sezone od 2022. godine sa Aerodroma Konstantin Veliki Niš nudiće putnicima letove Air Serbia-e, Wizz Air-a i Ryanair-a ka 14 destinacija, dok sa Aerodroma Morava Kraljevo jednu destinaciju Air Serbia-e.\nZa više informacija posetite sajt www.airserbia.com


Evropska komisija i ECB pozitivno ocijenile aktivnosti Centralne banke BiH - Euromanager\nCentralna banka BiH, foto FENA\nEvropska komisija (EK) i Evropska centralna banka (ECB) dale su pozitivne ocjene za aktivnosti Centralne banke Bosne i Hercegovine (CBBiH) koje su se odvijale tokom 2020. godine, u izuzetno složenim uslovima pandemije, saopćeno je iz CBBiH.\n– CBBiH je tokom 2020. godine nastavila održavati punu konvertibilnost domaće valute uprkos izazovima povezanim s ekonomskim posljedicama pandemije izazvane virusom COVID-19. Monetarna politika se i dalje zasniva na aranžmanu valutnog odbora koji uživa visok nivo kredibiliteta kod šire javnosti i ključna je za monetarnu stabilnost koja se temelji na nezavisnosti Centralne banke – ocijenjeno je tokom Ekonomskog i finansijskog dijaloga između Evropske unije (EU) i zapadnog Balkana i Turske, koji je održan 12. jula.\nIz CBBiH podsjećaju kako za potrebe godišnjeg Ekonomskog dijaloga između EU i zemalja zapadnog Balkana i Turske, institucije EU redovno prave analize vezane za provođenje ekonomskih politika, te daju osvrte o prethodno diskutovanim pitanjima i smjernicama.\n– ECB je u svojoj godišnjoj ocjeni vezano za monetarnu politiku i finansijsku stabilnost istakla da je CBBiH napravila ključni napredak na implementaciji smjernica koje su formulisane prethodne godine u sklopu Ekonomskog dijaloga između EU i zapadnog Balkana i Turske. Puna konvertibilnost domaće valute je nastavljena da se provodi bez ikakvih turbulencija, što je pogotovo važno u kompleksnom institucionalnom ambijentu u BiH, te se daje preporuka da se nastavi sa takvom praksom i osigura puna nezavisnost CBBiH – navodi se u saopćenju.\nKako se nadalje navodi, slijedom ECB-preporuka, tokom 2020. godine uspostavljena su dodatna analitička istraživanja vezana za inflaciona očekivanja i kreditne aktivnosti koja se redovno provode. “Makroekonomski model je razvijen i na osnovu njega CBBiH provodi i objavljuje makroekonomske projekcije. Također, ECB ističe da je usvajanje Zakona o osiguranju depozita u BiH važno za jačanje regulatornog bankarskog sistema”.\n– Evropska komisija je, također, pohvalila aktivnosti CBBiH u oblasti statistike i napredak vezan za statistiku vladinih finansija, jer je od oktobra 2020. godine napravljen važan korak dostavljanjem podataka prema Eurostatu. Također su postignuta unapređenja vezana za pravovremenost i konzistentnost dostavljenih kvartalnih podataka iz oblasti statistike platnog bilansa i međunarodne investicione pozicije – navodi se u saopćenju.\nAviokompanije uvode nova pravila za zaštitu putnika, maske i distanca\nSSSBiH – Skandalozni amandmani Udruženja poslodavaca FBiH\nHrvatska uvezla u prva tri mjeseca 10% više voća i povrća, više od 100 miliona eura


Bilateralna saradnja | KOMS\nBilateralna saradnja podrazumeva rad KOMS-a na uspostavljanju i održavanju kontakata sa drugim subjektima i krovnim organizacijama mladih u drugim državama Evrope, kao i na razmenjivanju iskustava, primera dobra prakse i međusobnoj podršci u radu.\nOd 30. novembra do 1. decembra 2015. godine u Bratislavi održan je dvodnevni sastanak između predstavnika ministarstava i krovnih saveza dve zemlje. Poseta je struktirirana kroz seriju sastanaka koji su se paralelno odvijali između relevantnih sagovornika u cilju konkretizacije budućih aktivnosti i definisanja prostora za bolju saradnju.\nPredstavnici KOMS-a sastali su se sa vodećim ljudima Slovačkog saveta za mlade, gde je dogovoreno više načina razmene znanja i iskustava između dve srodne organizacije. Nakon obavljene saradnje u okviru programa Erazmus+, u planu je studijska poseta Beogradu, gde će kroz niz struktuiranih radionica biti razmenjeni primeri dobre prakse u oblastima koje su zajednički prioriteti. Na samoj radionici biće razmena znanja na dva nivoa – kako između dve krovne organizacije mladih, tako i između organizacija članica, uz posebnu pažnju unapređenju mehanizama funkcionisanja organizacije i učestvovanja u procesima relevantnim za mlade na državnom nivou.\nTokom Skupštine KOMS-a u martu 2016. godine predstavnici krovnih organizacija iz Hrvatske, Makedonije, Bosne i Hercegovine i Bugarske posetili su KOMS, i tom prilikom je razgovarano o daljim modelima saradnje. Kako bi ta saradnja bila dodatno ojačana odlučeno je da se primeni model saradnje kao sa slovačkom krovnom organizacijom, te će u skladu sa dogovorom biti održane studijske posete i sa ovim organizacijama.\nKrovna organizacija mladih Srbije u 2016. godini otpočela je razvoj bilateralne saradnje i sa Krovnom organizacijom mladih Nemačke (Deutscher Bundesjugendring DBJR). Inicijativa je začeta tokom procesa osnivanja Regionalne kancelarije za saradnju mladih uz posredstvo Francusko-nemačke kancelarije za mlade. Predstavnici KOMS-a su na poziv DBJR-a, u oktobru učestvovali na generalnoj skupštini nemačkih kolega koja se održavala 89. put. To je bila i prilika da se popriča o dobrim praksama i razmene iskustva, ali i dogovore planovi za 2017. godinu. Na proleće 2017. u planu je poseta predstavnika DBJR-a KOMS-u tokom koje će se dalje razmenjivati prakse i razmatrati mogućnosti za povezivanje organizacija članica ove dve mreže. U planu je i konkretizovanje saradnje kroz zajednički projekat koji bi se razvio nakon sagledavanja prioriteta i mogućnosti. Takođe, DBJR nastavlja da prati proces osnivanja Regionalne kancelarije sa saradnju mladih čije se zvanično otvaranje očekuje na proleće 2017.


Ukoliko želite da prijavite vaš kamp za 2017. godinu, dostavite svoj predlog najkasnije do 21. februara 2017. godine za letnje kampove (1. juna do 1. septembra), tj. najkasnije dva meseca pre početka kampa za vansezonske kampove:\nUkoliko imate pitanja obratite nam se na milan@mis.org.rs ili telefonom na 011/3116663.\nPrioritetne teme volonterskih kampova za 2017. godinu su:\nMladi istraživači Srbije NE finansiraju organizovanje kampova u Srbiji, za organizovanje vašeg kampa dužni ste da sami obezbedite sredstva. Prošle i pretprošle godine smo imali mogućnost da kroz odobren projekat kod Ministarstva omladine i sporta kroz program “Mladi su zakon” sufinansiramo volonterske kampove u iznosu od 90.000 – 100.000 dinara. Ukoliko i ove godine obezbedimo sredstva za sufinansiranje na vreme ćemo vas obavestiti o toj mogućnosti i načinu apliciranja.\nUkoliko želite da prijavite vaš kamp za 2017. godinu, potrebno je da dostavite najkasnije do 21. februara 2017. godine za letnje kampove (1. juna do 1. septembra), tj. najkasnije dva meseca pre početka kampa za vansezonske kampove:


Pogledajte svoje oči i videćete koliko ste zdravi - Zdrava i prava\nZdravstveno stanje i poremećaji koji se još nisu ispoljili, mogu da se otkriju u očima, kaže dr Rudi Lanca, predsednik američke federacije naturopata, koji u lečenju primenjuje znanja drevne metode iridologije (iris – dužica u oku). Zato pažljivo pogledajte svoje oči i videćete koliko ste zdravi!\nOči su zaista ogledalo duše\nPrema starim narodnim verovanjima „očima se uvijek veruje više nego ušima“, što nije bez osnova. Fizionomičari tvrde da oči mogu biti lepe, plašljive, licemerne, lažljive, vragolaste, blage, čarobne, urokljive, pakosne, sjajne, milostive… Izrazi očiju povezani su i s gotovo svim pridevima kojima se u psihologiji označavaju karakteristike ličnosti. Tako kažemo da je nečiji pogled melanholičan, sumnjičav, tup, miran, blag, jasan, veseo, izbezumljen, očajan, suzdržan, zabrinut, lažan, prostodušan, iskren, opušten…\noči otkrivaju bolest


Državni sekretar Ministarstva unutrašnjih poslova Biljana Popović Ivković potpisala je danas u Beču, na Ministarskoj konferenciji „Bezbednost i migracije – promovisanje partnerstva i fleksibilnosti“, Sporazum o automatskoj razmeni DNK podataka, daktiloskopskih podataka i podataka o registraciji vozila, sa pratećim Sporazumom o sprovođenju i Memorandumom o razumevanju, u okviru Konvencije o policijskoj saradnji u jugoistočnoj Evropi.\nU uvodnom izlaganju državna sekretarka je istakla posvećenost i aktivno učešće Ministarstva unutrašnjih poslova Republike Srbije, kako u primeni Konvencije, tako i u njenoj implementaciji.\n„Praktično sprovođenje Konvencije ujedno značajno doprinosi i postepenom približavanju kapaciteta organa za sprovođenje zakona u zemljama kandidatima za članstvo u Evropskoj uniji, standardima i dobrim praksama Evropske unije i Šengena“, poručila je Biljana Popović Ivković.\nDržavna sekretarka naglasila je da Ministarstvo unutrašnjih poslova zaključivanjem ovog Multilateralnog sporazuma ispunjava deo obaveza koje predviđa Akcioni plan za Poglavlje 24 – Pravda, sloboda i bezbednost u procesu pristupanja EU.\n„Dogovor o ovom sporazumu predstavlja korak napred prema evropskoj perspektivi za sve zemlje potpisnice Konvencije o policijskoj saradnji u jugoistočnoj Evropi sa zapadnog Balkana, a ujedno doprinosi jačanju policijske saradnje među ugovornicama i unapređenju kako regionalne tako i evropske bezbednosti“, istakla je Popović Ivković.\nNa kraju svog izlaganja državna sekretarka je poručila da će Ministarstvo unutrašnjih poslova Republike Srbije nastaviti da se angažuje u svim procesima očuvanja regionalne bezbednosti.\n„U okviru svojih nadležnosti pružićemo pun doprinos stabilnosti, miru i razumevanju u regionu uz punu saradnju sa međunarodnim partnerima“, zaključila je Biljana Popović Ivković.


Dačić: Nema izbora sa grbom Kosova\nPremijer Dačić izjavio da će na predstojećem sastanku u Briselu 27. avgusta tražiti garancije Prištine i Evropske unije da logo Kosova neće biti na listićima.\nDačić je poručio da Srbi na njima neće učestvovati ako ne budu statusno neutralni.\n„Tražiću garancije i Prištine i EU da logo Kosova ne bude na glasačkim listićima. Ili će izbori biti statusno neutralni, ili mi na njima ne učestvujemo“, istakao je premijer.\nDačić je za sutrašnje „Novosti“ rekao i da će to jasno da predoči kosovskom premijeru Hašimu Tačiju i šefici evropske diplomatije Ketrin Ešton na zajedničkom sastanku u Briselu u utorak, objavljeno je na sajtu tog lista.\nOn je dodao i da je definisan način na koji se Kosovo predstavlja. „Ne mogu da prođu ti šibicarski trikovi. Zna se šta je propisano Briselskim sporazumom. Sa Srbijom ne može tako da se igra“.\nDačić je u razgovoru sa ambasadorima Kvinte u Beogradu – SAD, Nemačke, Francuske, Italije i Velike Britanije – upozorio da insistiranja Prištine da na glasačkom listiću na lokalnim izborima na Kosovu i Metohiji bude logo takozvanog nezavisnog Kosova narušava statusnu neutralnost briselskog sporazuma.\n„Srbija na to neće pristati, jer pokušaji takvih podmetanja dovode u pitanje učešće Srba na tim izborima“, rekao je premijer Dačić.


NOVE FISKALNE KASE - DRŽAVA ĆE POKRITI TROŠKOVE\nNOVE FISKALNE KASE – DRŽAVA ĆE POKRITI TROŠKOVE\n30 okt Aktuelne vesti, Aktuelne teme\nNovi Zakon o fiskalizaciji stupiće na snagu 1. Januara 2022 godine, ali prema rečima ministra finansija, to neće predstavljati dodatno opterećenje privredi.\n“Država će najveći deo tereta uvođenja kasa preuzeti na sebe, neće biti opterećenja za privrednike. To će izaći oko 3,5 do 4 milijarde dinara i verujemo da će to ulaganje da se isplati”, poručio je ministar finansija Siniša Mali.\nPrema objavljenom nacrtu ovog zakona na sajtu Ministarstva finansija, poreskim inspektorima biće omogućeno da prate izdavanje računa i beleže nepravilnosti, a to će biti sprovedeno kroz korišćenje dodatnog uređaja koji će trgovci ubuduće imati uz svoje kase.\nOvaj dokument definiše elektronski fiskalni uređaj kao hardversko i/ili softversko rešenje, koje koristi obveznik fiskalizacije radi izdavanja fiskalnog računa i prenosa podataka o fiskalnim računima u Sistem za upravljanje fiskalizacijom Poreske uprave, a koji se sastoji od jednog procesora fiskalnih računa i jednog ili više elektronskih sistema za izdavanje računa, odobrenih od strane Poreske uprave, kao i bezbednosnog elementa izdatog od strane Poreske uprave.\nProcesor fiskalnih računa moći će da razmenjuje podatke sa elektronskim sistemom za izdavanje računa i bezbednosnim elementom, analizira podatke o prometima, formatira ih kao fiskalni račun, stvara elektronski potpis, prosleđuje fiskalni račun elektronskom sistemu za izdavanje računa, čuva podatke o prometima i prenosi fiskalne podatke u pomenuti Sistem za upravljanje fiskalizacijom Poreske uprave.\nNacrt predviđa da obveznik fiskalizacije ima pravo da se opredeli za vrstu elektronskog fiskalnog uređaja koji će koristiti, i to:


RTS :: EU od jula postepeno da otvara spoljne granice\nKoronavirus u svetu EU od jula postepeno da otvara spoljne granice\npetak, 05. jun 2020, 14:28 -> 19:45\nMinistri unutrašnjih poslova EU najavili su da će se otvaranje unutrašnjih granica Šengena završiti do kraja juna, a da zatim sledi postepeno otvaranje spoljnih granica EU, do čega bi trebalo da dođe početkom jula.\n"Vratićemo se potpuno funkcionalnoj Šengenskoj zoni i slobodi kratenja građana najkasnije do kraja juna", kaže komesarka za unutrašnje poslove Ilva Johanson.\nDodaje se da se neće produžavati preporuka o restrikciji putovanja "u i iz šengenskog prostora", koja važi do 15. jula.\n"Međutim, sve zemlje članice su tražile dalje, kratko, produženje ovog perioda. To znači da se do kraja juna unutrašnje granice dižu, a do posetepenog podizanje restrikcija na putovanja iz EU i u EU treba doći početkom jula", kaže komesarka Johanson.\nU Briselu naglašavaju da otvaranje spoljnih granica EU mora biti postepeno, kooordinisano, proporcionalno i nedskriminaciono, a zasnovano na kriterijumima koje izdaje evropski Centar za prevenciju i kontrolu zaraze.\nNapominje se da je trenutno ukupna slika epidemiloške situacije "vrlo pozitivan širom EU 27" i ocenjuje da je to rezultat značajnih napora u zadržavanju koronavirusa.\nDodaje se da se i dalje treba pridržavati fizičke distance, ali da zdravstvene organizacije navode da nema potrebe za daljim restrikcijama na granični prelazima unutar Šengena.


MDG nudi nova radna mesta mladim Prijepoljcima - PPmedia\nPosted on\t19 јула, 2019 4:16 pm by adminpp033\nPrijepolje – Nacionalna služba za zapošljavanje Filijala Prijepolje ima višegodišnju saradnju sa kanadskom kompanijom MDG DOO u Prijepolju. Trenutno se u prostorijama Filijale NSZ Prijepolje vrši obuka po internom programu koja traje tri meseca, a nakon toga kandidati koji ispune traženi limit biće zaposleni na neodređeno vreme.\nDirektor NSZ Zoran Martinović obišao kandidate koji se nalaze na obuci za rad u MDG, foto: Rina A.Rovčanin\n,,Obuka traje već mesec dana, za sada sve ide kako treba nadamo se da ćemo ovaj broj kandidata koji je već na obuci da zaposlimo. Što se tiče dalje saradnje očekujemo i u budućnosti da imamo dobru saradnju sa NSZ. Planiramo da u nekim narednim godinama zapošljavamo još veći broj ljudi, tako da će nam ta saradnja biti potrebna”, rekao je Željko Dučić ispred kompanije MDG DOO.\n„Dobro je što deca u školama uče engleski jezik pa iz njih izlaze u nekoj meri da mogu da rade ovaj posao kojim se mi bavimo, tako da se nadamo da ćemo naći ljude koji nama trebaju”, kazao je Dučić dodajući da kompanija ima kapacitet da zaposli još veći broj ljudi.\n„Sada je samo na mladim ljudima da usavršavaju svoja znanja engleskog jezika i kod nas će uvek imati otvorena vrata za posao. Pošto radimo na proširenju kompanije, očekujemo da se radovi završe krajem septembra da bi ljudi koji su na obuci odmah posle usavršavanja dobili zaposlenje kod nas”, naveo je Dučić.\nZoran Martinović, Ana Pejović i Željko Dučić, foto: Rina A.Rovčanin\nDirektorka NSZ Filijala Prijepolje Ana Pejović istakla je Nacionalna služba za zapošljavanje ulaže velike napore kako bi pomogla otvaranje novih radnih mesta.\n„Izuzetno mi je drago što ovde imaju priliku da se zaposle mladi ljudi posebno visoko obrazovani i pored tog osnovnog efekta zapošljavanja, ja bih pomenula i drugi širi efekat, a to je da smo do sada imali priliku da su ovi mladi ljudi osnovali porodice i upoznali svoje partnere u kompaniji, zatim su kupili i stanove i samim tim povećali povećali potrošnju u našem gradu, što je uticalo na povećanje prosečne zarade i uopšte na bolju opštu sliku u našem gradu. Ja se nadam da ćemo i ubuduće nastaviti saradnju sa ovom kompanijom”, rekla je Pejović.\nDirektor NSZ Zoran Martinović istakao je da je broj mladih nezaposlenih ljudi u Prijepolju dosta niži, nego na nivou Srbije, ali da nisu sigurni da li je to posledica većih migracija ili zapošljavanja.\n„Uloga NSZ jeste da poslodavcima širom Srbije pa i ovde u Prijepolju nudi i finansijske podsticaje i kvalitetnu selekciju da pomogne u raznim vrstama obuka, edukacija i obrazovanja da kako bi ljudi koji izlaze iz sistema obrazovanja nakon toga mogli da dobiju i dodatna iskustva, koja mogu biti neka vrsta praktičnih znanja, ali i da steknu neke veštine kao što su usavršavanje jezika, kurs informatike ili sticanje odgovarajućih licenci koja su im ulaznica kod poslodavaca”, rekao je Martinović dodajući da će i ove godine imaju u planu novčana sredstva koja bi obezbedila za obuku za nove kandidate.\n„Mi smo ove godine za Filijalu Prijepolje sa nivoa NSZ planirali oko 85 miliona dinara, što garantuje upošljavanje ili dodatnu obuku za 450 lica. Prilično smo ispunili te kvote, ali imali smo dobru saradnju i sa opštinom Prijepolje gde smo udruživanjem akcionog plana omogućili da se i tu pridruži oko 120 lica. Tako da nastavljamo partnerstva sa svima onima koji mogu da budu korisni za bolju sliku na tržištu rada”, rekao je Martinović.\nInače, kompanija MDG DOO osnovana je 1991. godine u Кanadi, a u Prijepolju je počela sa radom 2015. godine. Bavi se proizvodnjom, prodajom i distribucijom personalnih računara i drugih proizvoda iz svere elektronike, aparata i nameštaja. U Prijepolju trenutno ima oko 180 zaposlenih i plan je da do kraja sledeće godine taj broj bude uvećan na 275 zaposlenih.\nОзнаке: Ana Pejović, NSZ, vesti prijepolje, Zoran Martinović


Više od 107.000 ljudi u Americi u 2021. umrlo od predoziranja | BOX\nViše od 107.000 ljudi u Americi u 2021. umrlo od predoziranja\nViše od 107.000 Amerikanaca preminulo je prošle godine od prekomerne upotrebe droge, čime je postavljen tragičan rekord u epidemiji predoziranja u SAD, pokazuju procjene Centara za kontrolu i prevenciju bolesti (CDC).\nBroj smrtnih slučajeva povećan je za 15 posto u odnosu na prethodni „rekord”, postavljen godinu ranije, prenosi agencija AP.\nDoktorica Nora Volkov, direktorka američkog Nacionalnog instituta za zavisnost od upotrebe narkotika, najnovije cifre je nazvala „zaista zapanjujućim”, navodi Glas Amerike.\nU strategiji se poziva na preduzimanje mjera kao što su pristup liječenju za veći broj ljudi, zaustavljanje trgovine narkoticima i veća dostupnost lijeku naloksonu koji se koristi za poništavanje efekata predoziranja.\nBroj žrtava predoziranja u SAD raste veći dio godina, više od dvije decenije.\nPočeo je da se povećava 1990-ih sa predoziranjem lekovima protiv bolova, zatim je uslijedio talas smrtnih slučajeva zbog prekomerne upotrebe drugih opijata kao što je heroin i, trenutno , nelegalnog fentanila.\nProšle godine, broj slučajeva predoziranja fentanilom i drugim sintetičkim opijatima premašio je 71.000, sa rastom od 23 posto u odnosu na godinu ranije.\nTakođer je povećan broj smrtnih slučajeva zbog prekomerne upotrebe kokaina za 23 procenta, i metamfetamina i drugih stimulansa za 34 posto.\nNa Aljasci je zabilježen rast od 75 posto 2021. godine, najveći od svih američkih saveznih država, dok je na Havajima broj žrtava predoziranja pao za dva procenta, navodi Glas Amerike.\nPrevPrethodna vijestOdržano prvo polufinale „Pjesme Evrovizije”\nSljedeća vijestNjemački ugostitelj počeo da naplaćuje “ulaz” u restoran – ulazak tri euraNext


Ministar finansija u Vladi Republike Srbije Siniša Mali, u okviru posete predsednika Republike Francuske Emanuela Makrona, sastao se sa predstavnicima francuskih kompanija „Ežis” i „Alstom“.\nIzjava o namerama o projektu beogradskog metroa između Vlade Republike Francuske, Vlade Republike Srbije i Grada Beograda potpisana je u Palati Srbija. Izjavu, kojom se potvrđuje da je Francuska strateški partner za realizaciju tog izuzetno važnog projekta, potpisali su ministar finansija u Vladi Republike Srbije Siniša Mali, ministarka građevinarstva, saobraćaja i infrastrukture Zorana Mihajlović, gradonačelnik Beograda Zoran Radojičić i ambasador Republike Francuske u Srbiji Frederik Mondoloni.\nBeogradski metro je prepoznat kao prioritetni infrastrukturni projekat za obe vlade. Potpisivanjem Izjave o namerama potvrđena je volja da se nastavi saradnja sa francuskim kompanijama, kao i da će biti nastavljeni razgovori o mogućnostima zaključivanja međuvladinog sporazuma, koji će se prevashodno odnositi na finansiranje francuskog dela prve faze projekta.\nPodsetimo, Sporazum o strateškom partnerstvu i saradnji potpisan je sa Vladom Republike Francuske još 2011. godine, a izjave o namerama o projektu beogradskog metroa odmah nakon toga, kao i 2014. godine. Tim sporazumima, predviđeno je posebno finansiranje u vidu donacije Vlade Francuske i realizacija prethodnih studija izvodljivosti, koje je francusko inženjersko-projektantsko preduzeće dostavilo u maju ove godine.


Održan 25. Euroazijski ekonomski samit u organizaciji Marmara Fondacije, Istanbul – Republika Turska – Vanjskotrgovinska komora BiH\nOdržan 25. Euroazijski ekonomski samit u organizaciji Marmara Fondacije, Istanbul – Republika Turska\nPredstavnici Vanjskotrgovinske/Spoljnotrgovinske komore Bosne i Hercegovine učestvovali su na dvodnevnom 25. Euroazijskom formu realizovanom u organizaciji Marmara Group Fondacije u Istanbulu. Kao i svih prethodnih godina, Forum je okupio značajan broj visokih zvaničnika, predsjednika, premijera, ministara, predstavnika lokalnih vlasti, akademskih građana i naravno privrednika.\nViše o 500 učesnika tokom dvodnevnih događaja imalo je priliku diskutovati o različitim temama osvrćući se na period nakon Covid-19, sukob između Rusije i Ukrajine, ekonomiju, demokratiju, životnu sredinu, klimu i važnost polne ravnopravnosti. Kao Fondacija, Marmara Group radi na daljem jačanju duboko ukorijenjenog prijateljstva i ekonomskih odnosa između Turske i drugih zemalja među kojma je i Bosna i Hercegovina.\nKako je istaknuto tokom Foruma, nemila dešavanja proteklih godina podstakla su svijet da djeluje i sarađuje brže i više nego ikada prije. Prisutni učesnici posebnu pažnju posvetili su globalnoj krizi, poremećenim lancima snabdjevanja, porastu potražnje, energentima, klimatskim promjenama.\nU okviru posjete, predstavnici Komore održali su sastanak sa menadžmentom Udruženja turističkih agencija Republike Turske (TURSAB), te razgovarali na temu buduće saradnje. TURSAB je jedna od najznačajnijih asocijacija u Republici Turskoj koja pored toga što predstavlja sektor turizma, podiže društvenu svijest, prati proaktivan pristup u izradi zakonske regulative, te organizuje aktivnosti obuke koje doprinose profesionalnom razvoju turističkih agencija i podizanju standarda usluga u sektoru turizma. Saradnja Komore i TURSAB-a svakako će doprinijeti intenziviranju promocije turističke ponude Bosne i Hercegovine slijedom čega su na sastanku dogovorene dalje aktivnosti.


Petković Kurtiju: Ko hoće da protera Srbe nema pravo da govori\nIzvor: Radio Televizija Vojvodine, 19.Maj.2022, 11:34\nDirektor Kancelarije za Kosovo i Metohiju Petar Petković poručio je danas premijeru privremenih prištinskih institucija Aljbinu Kurtiju da onaj ko hoće da protera Srbe sa KiM, nema pravo da govori o tome šta Srbi žele, i pozvao ga da uspostavi Zajednicu srpskih opština (ZSO), kao što je predviđeno Briselskim sporazumom.\n"Neko ko hoće da protera Srbe sa Kosova i Metohije i izvrši etničko čišćenje, nema prava >> Pročitaj celu vest na sajtu Radio Televizija Vojvodine << da govori šta Srbi žele. Uspostavite ZSO, kao što je potpisano u Briselu. Kraj!", naveo je Petković na Tviteru.\nKurti je sinoć u razgovoru za Atlantski savet, između ostalog, govorio o\nsporazumima u okviru dijaloga Beograda i Prištine i Zajednici srpskih opština, i naveo da je taj dogovor postignut u avgustu 2015, ali, kako je rekao, nije prošao "test" ustavnog suda u Prištini.\nOn je izneo i tvrdnju da "samo Beograd protestuje zbog neuspostavljanja ZSO, a to ne čine Srbi na Kosovu".\nRadio Televizija Vojvodine: Priština šest godina brutalno odbija da vrati zemlju Visokim Dečanima\nBeograd -- Direktor Kancelarije za KiM poručio Kurtiju da onaj ko hoće da protera Srbe sa KiM, nema pravo da govori o tome šta Srbi žele...Petar Petković je takođe pozvao kosovskog premijera da uspostavi Zajednicu srpskih opština (ZSO), kao što je predviđeno Briselskim sporazumom..."Neko ko...


Ričard Grenel u Trampovoj kuli u Njujorku, u decembru 2016. godine (Foto: AP/Richard Drew)\nPredsednik SAD Donald Tramp namerava da imenuje Ričarda Grenela, aktuelnog američkog ambasadora u Nemačkoj, za specijalnog predsedničkog izaslanika za mirovne pregovore Srbije i Kosova, saopšteno je iz Bele kuće.\nGrenela za taj položaj mora da potvrdi Senat, a onda bi trebalo da uporedo obavlja obe funkcije.\n“Predsednik je imenovao ambasadora Grenela na ovaj položaj zato što ima ogromno poverenje u njega. Njegovo imenovanje ovog predstavnika koji je veoma vešt i visokog profila održava predsednikovu posvećenost poistizanju dugoročnog mirovnog sporazuma između Srbije i Kosova.\n"Ogromno poverenje u Grenela, imenovanje pokazuje važnost nastavka dijaloga"\nDok se čeka nova vlada na Kosovu, imenovanje Grenela podvlači važnost toga da obe strane preduzmu korake na nastavljanju dijaloga”, rekao je za Glas Amerike neimenovani visoki zvaničnih adminsiracije predsednika Trampa.\nRičad Grenel je ambasador SAD u Nemačkoj od 8. maja 2018. Spoljnopolitički autor i komentator, Grenel je 2010. osnovao konsultantsku firmu „Kapitol Medija Partners“. Skoro dve decenije bio je glavni savetnik za komunikacije zvaničnicima na federalnom, državnom, lokalnom i međunarodnom nivou.\nGrenel je bio i portparol SAD u UN sa najdužim stažom, služeći za vreme četiri američka ambasadora. Diplomirao je na Univerzitetu Evanđel, a magistrirao na Univerzitetu Harvard, navodi se u saopštenju Bele kuće.\nTajni sastanak s Tačijem u Berlinu\nPrema pisanju Vašington posta, Grenel se krajem decembra prošle godine u Berlinu sastao sa predsednikom Kosova Hašijem Tačijem. Post u tom članku Grenela naziva Trampovim "čovekom od poverenja", a Tači je upravo njemu tada navodno obećao povlačenje odluke o tarifama na srpsku robu.\nPredsedništvo Kosova nije zvanično najavilo sastanak, na kojem je Grenel, prema američkim zvaničnicima, navodno pozvao na normalizaciju odnosa Kosova i Srbije i direktne pregovore između dve zemlje. Takođe je izrazio zabrinutost zbog gej prava na Kosovu.\nTramp u pismu Vučiću: Sporazum Srbije i Kosova na dohvat ruke\nSastanak Tačija i Grenela dogodio se nekoliko dana pošto je predsednik Tramp uputio pisma Tačiju i predsedniku Srbije Aleksandru Vučiću, u kojima je naveo da su Sjedinjene Države spremne da pomognu naporima „u postizanju sporazuma koji bi uvažio interese i Kosova i Srbije“.\nGrenelov rad na mestu ambasadora u Nemačkoj smatra se kontroverznim. Odmah po dolasku u Berlin našao se na udaru kritika zbog komentara da bi nemačke kompanije trebalo da prestanu da posluju sa Iranom, pošto je Tramp povukao SAD iz međunarodnog nuklearnog sporazuma iz 2015.\nU intervjuu za desničarski medij "Brajtbart njuz" izjavio je da želi da „osnaži“ evropsku desnicu posle čega su ga kritikovali političari iz nemačke vladajuće koalicije, ali i opozicije, a nemačka vlada najavila da će tražiti zvanično pojašnjenje tog stava.\nGrenel tokom obraćanju na skupu za jednakost u sedištu UN u Ženevi 18. marta 2019.\nU martu 2019, Grenel je nemačke planove o vojnoj potrošnji unutar NATO-a opisao kao nedovoljne, posle čega ga je Volfgang Kubicki, potpredsednik opozicionih „Slobodnih demokrata“ optužio da se meša u politička pitanja suverene zemlje.\nKubicki je ocenio da se američki diplomata „ponaša kao visoki komesar neke okupacione sile“ i da treba da zna da „nemačka tolerancija ima granice“.\nGrenel je 2012. postao spoljnopolitički portparol u kampanji tada republikanskog predsedničkog kandidata Mita Romnija, ali je otpušten samo nekoliko nedelja kasnije.\nKako su prenosili mediji, postojala je tenzija u vezi sa tačnom ulogom koju je trebalo da obavlja u kampanji, a otpuštanju su doprineli njegovi nepromišljeni tvitovi sa uvredljivim komentarima ponekad na račun istaknutih žena u javnom životu, kao što je TV voditeljka Rejčel Medou.\nNeki mediji, međutim, smatraju da je otpušten zbog pritiska konzervativnih republikanaca, koji su se protivili Grenelu zato što je otvoreno gej političar.\nRičard Grenel je bio čest komentator konzervativne TV mreže Foks Njuz.\nHodžis: U dijalogu Srbije i Kosova ukinuti crvene linije i zaštiti aktere od pritiska Rusije


Šef Opšte hirurgije KCUS-a razriješen dužnosti nakon zabave u Sarajevu\nRedovi za testiranje na korona virus ispred bolnice u Sarajevu, april 2020.\nDoktor Jusuf Šabanović razriješen je dužnosti šefa Opšte i abdominalne hirurgije Kliničkog centra Univerziteta u Sarajevu (KCUS), zbog "nepoštivanja propisanih mjera i opasnosti za uposlenike i bolesnike KCUS-a".\nTo je saopšteno, danas, 5. maja iz kabineta generalne direktorice KCUS-a Sebije Izetbegović za Radio Slobodna Evropa (RSE).\nOva mjera je preduzeta nakon što je sinoć na svojoj rođendanskoj zabavi u sarajevskom restoranu Golf Klub Šabanović okupio veći broj osoba uprkos mjerama zabrane povodom pandemije korona virusa.\nU saopštenju se dodaje da je Šabanović upućen u samoizolaciju i na postupak epidemiologa Kantona Sarajevo.\n„Pravila su ista za sve i svi ih moraju poštovati, bez izuzetka i bez obzira na titule i status u društvu. KCUS principijelno postupa i smatra da je ponašanje kolege nedopustivo rizično. Ne želimo da bilo ko neodgovornim ponašanjem ugrozi dosadašnje izvanredne rezultate u borbi protiv COVID-19 koje smo postigli“, navodi se u saopštenju.\nIz kabineta podsjećaju da je ista mjera - smjena - poduzeta i u slučaju šefice Klinike za gastroenterohepatologiju, kao i šefice odjela iste Klinike koje nisu nosile propisanu zaštitnu opremu, niti provodile mjere kontrole, čime su ugrozile bolesnike i uposlenike navedene klinike.\nLjekarska / Liječnička komora Kantona Sarajevo oštro je osudila ''neodgovorno i neprofesionalno ponašanje doktora Jusufa Šabanovića", kojim je potencijalno ugrozio epidemiološku situaciju, zdravlje svojih pacijenata i zdravlje svojih kolega, navedeno je u saopštenju iz Ljekarske komore.\nJoš je najavljeno da će protiv doktora Šabanovića pokrenuti odgovarajući postupak za povredu Kodeksa medicinske etike i deontologije od strane odgovarajucih tijela Komore.\nFejzić razriješen dužnosti u Naučnom tijelu\nMinistar zdravstva Kantona Sarajevo Rusmir Mesihović u utorak je razriješio dužnosti dekana Veterinarskog fakulteta u Sarajevu Nihada Fejzića, koji je takođe bio na proslavi, iz članstva u Naučnom tijelu Ministarstva zdravstva Kantona Sarajevo za praćenje i analizu situacije izazvane koronavirusom, saopšteno je iz kabineta ministra.\nMeđu prisutnima je bio i ministar vanjske trgovine i ekonomskih odnosa Staša Košarac, a zabavljalo ih je nekoliko pjevača poput Halida Bešlića i Harija Varešanovića.\n‘’Pripadnici MUP-a Kantona Sarajevo su u restoranu zatekli 16 osoba i protiv istih će biti poduzete zakonom predviđene sankcije, a za vlasnika ugostiteljskog objekta sačinjena je službena zabilješka proslijeđena inspekcijskom organu na dalje postupanje’’, kazao je za Radio Slobodna Evropa portparol MUP-a KS Mirza Hadžiabdić.\n„Bez namjere da tražim izgovor ili opravdanje za nesmotreno ponašanje, na sporni događaj došao sam u želji da svom prijatelju Jusufu Šabanoviću čestitam rođendan, ne znajući kakav će format večeri biti, niti koliko će ljudi biti prisutno“, pojasnio je u pismu upućenom javnosti.\nZabava je organizovana u vrijeme kada se kolege ljekari u kliničkom centru Banjaluka bore sa porastom zaraženih zdravstvenih radnika.


Vesti online / Vesti / Hronika / Pucnjava na Bežanijskoj kosi: Čovek upucan u noge\nPucnjava na Bežanijskoj kosi: Čovek upucan u noge\nMuškarac M. J. (30) upucan je u ponedeljak uveče oko 23.30 sati u ulici Partizanske avijacije kod broja 69. On je upucan kada je ulazio u kuću na Bežanijskoj kosi.\nPrema rečima očevidaca, u muškarca je pucano sa leđa kada je pokušao da uđe u kuću, a nepoznati napadači nastavili su da pucaju u povređenog i kada je pao na trotoar.\nPovređeni muškarac je privatnim automobilom prevezen u KBC Bežanijska kosa gde se lekari bore za njegov život.\nIspred kuće gde je mladić pogođen, policijske patrole rade uviđaj.\nHRONIKA Užas: Ženi proleteo metak pored glave dok je obilazila porodičnu grobnicu


Gugl trendovi: BItkoin u ovim teškim momentima i dalje je popularniji od Bijons\nBTC $42.385 -1,42%\nETH $3.240 -2,08%\nBNB $482 -2,28%\nSOL $142 -3,04%\nXRP $0,76 -2,55%\nDOGE $0,17 -6,26%\nGugl pretraga bitkoina navodno je smanjena za 75% u toku 2018. godine. Ipak, vodeća kriptovaluta i dalje prevazilazi poznatu i slavnu pop-zvezdu Bijons.\nGugl pretraga bitkoina navodno je smanjena za 75% u toku 2018. godine. Ipak, vodeća kriptovaluta i dalje prevazilazi (po guglovim pretragama) poznatu i slavnu pop-zvezdu Bijons - izveštava CNBC 12. juna.\nBitkoin analitičar, Brajan Keli je naveo za CNBC-ov "Futures Now" - da je samo tokom njenog nastupa na Coachella musičkom festivalu u aprilu nakratko uspela da zaseni bitkoin u smislu popularnosti pretraživanja na internetu ove godine.\nKeli se u većoj meri pretežno bavio neverovatno pesimističkim tržištem (bearish market), naglašavajući ključne elemente što se tiče kratkoročnih preformansi bitkoina:\n"Ono čemu se zaista nadam je neka vrsta pokreta, odbitak od 6.500 dolara ka gore. Mi zapravo nemamo obim trgovanja i nema mnogo katalizatora koje mogu videti da se priključuju u kraćem vremenskom roku. Ako bih morao da potražim-predvidim naredni nivo cene bitkoina kao kratkoročni trgovac, rekao bih da je nivo od 6.800 dolara, taj nivo je delovao kao nivo gde se pruža veći otpor tokom vikenda. Videli smo skok cene dosta iznad ovih nivoa i sada smo opet nazad.."\nPrema Kelijevim proračunima, nivo od 6.500 dolara deluje kao osnovni nivo podrške profitabilnosti rudarenja. Ovo podrazumeva da bitkoin rudari moraju da ažuriraju njihove hardvere skoro na svakih 18 meseci, čime se troškovi rudarenja grubo računaju na oko 5.900 do 6.000 dolara.\n"Vrlo kratkoročno gledano, 6.800 dolara mi deluje kao neki realni nivo trenutno, ako gledam kao kratkoročni trgovac, ali bih svakako radije kupovao do memontuma kada će se probiti taj nivo" - naveo je Keli.\nČak i pre nedavnog oporavka tržišta, analitičar pr-BTC Vol Strita Nik Kolas istakao je zabrinutost zbog znakova opadanja interesa za kriptovalute u intervjuu za CNBC početkom maja. On je ukazivao na slabe indikatore javnog interesovanja, uključujući manji broj pretraga bitkoina putem Gugla i nizak stepen rasta upotrebe kripto novčanika. Kolas nije komentarisao poređenje sa pop zvezdom BIjons.\nTakođe u maju, novi izveštaj o trenutnom stanju globalnog usvajanja kriptovaluta pokazao je da "većina ranih kripto "usvajača" je već ugazila u industriju". Istraživanje pokazuje da u proseku samo 4% ljudi koji nisu u posedu kripta odlučuje da investira u njega u narednih 6 meseci.\nU vreme pisanja ovog teksta bitkoin se kreće na oko 6.300 dolara čime se beleži mesečni gubitak od oko 25%. Trenutni obim trgovanja bitkoinom iznosi oko 4,5 milijarde dolara što je poprilično manje od prosečnog obima trgovanja od oko 7,4 milijarde dolara u prošlom meseca.


Procedura – Quantum Wellness\nPosvećeni smo mogućnostima i načinima da vam pomognemo da svoje estetske i zdravstvene probleme otklonite bez upotrebe lekova, hemije i zdračenja. Da ih malim promenama u načinu ishrane predupredite pre pojave simptoma i da u moru često kontradiktornih informacija možete lakše donositi odluke koje su dobre za vaše zdravlje.\nQuantum Wellness vam nudi mogućnost i privilegiju korišćenja jedinstvene tehnologije koja može značajno uticati na vaše buduće odluke u pogledu zdravlja i ishrane.\nvarijanta za poklon vaučer\nAko ste zarobljeni u dnevnim poslovnim i porodičnim obavezama i nemate vremena da razmišljate o svojoj ishrani i zdravlju, poklon vaučer koji ste dobili biće prava prilika da uradite nešto dobro za sebe.\nPosvećeni smo edukaciji o mogućnostima i načinima da se preduprede i otklone predispozicije estetskih i zdravstvenih problema pre pojave simptoma i da u moru često kontradiktornih informacija možete lakše donositi odluke koje su dobre za vaše zdravlje.\nPoklon kartica koju ste dobili ima vrednost 6.000 rsd i nudi vam mogućnost da saznate informacije koje mogu značajno uticati na vaše buduće odluke u pogledu zdravlja i ishrane.\nNakon neformalnog upoznavanja zajedno čemo definisati ciljeve koje želite postići, analiziraćemo vaše zdravlje na osnovu vaše medicinske dokumentacije i dosadašnjih navika u pogledu ishrane a zatim ćemo vam prezentovati mogućnosti i prednosti Quantum Wellness koncepta.\nSve dijagnostičko terapeutske procedure koje se sprovode u okviru Quantum Wellness programa su prijatne, bez kontraidnikacija i obavljaju se u inovativnoj kapsuli dok ležite u položaju koji nudi osećaj sličan nultoj gravitaciji.\nInformacije o programima i pojedinačnim usluga možete pogledati na ovom linku…\nOsobe koje su dobile naše gift ili privilege katice imaju mogućnost i privilegiju da koriste različite pogodnosti i popuste za naše dijagnostičko terapeutske usluge, ili programe. Za više informacija kontaktirajte nas.\nQuantum Wellness programe sprovode isključivo licencirani lekari i nutricionisti koji su prošli Quantum Wellness obuku. Hardveri i softveri koji se koriste u Quantum Wellness dijagnostičko terapeutske procedure, poseduju dokumentaciju koja zadovoljava medicinske standarde Evropske unije i zemalja proizvodjača i koji imaju sertifikate da je rad na njima bezbedan.\nU radu ne koristimo uredjaje koji se preko interneta mogu kupiti za nekoliko stotina eura a koji se rekalmiraju kao “revolucionalni” i koji za samo minut ili dva mogu otkriti svaku bolest u vašem organizmu.\nInformacije o cenama programa ili pojedinačnih usluga možete pogledati na ovom linku…\nČlanovi kluba i osobe koje su dobile naše gift ili privilege katice imaju mogućnost i privilegiju da koriste različite pogodnosti i popuste za naše dijagnostičko terapeutske usluge ili programe.Za više informacija o uslovima i prednostima čalnstva pogledajte na ovom linku…\nNaši klijenti su osobe koje žele da uživaju u životu i plodovima svoga rada. Oni znaju da uz pomoć naših programa i malim promenama u svom životu mogu preduprediti mnoge estetske i zdravstvene probleme, ali i da ćemo imati rešenje kada se problem pojavi.\nMišljenja smo da uloga doktora ili terapeuta nije samo da vas leči pružanjem različitih terapeutskih usluga, već da vam pomogne da razumete svoj problem i da vam pomogne da aktivirate urodjene isceliteljske sposobnosti vašeg organizma da on to radi, a to znači apsolutnu posvećenost i vaše učešće u procesu.\nDa bismo vam pomogli da procenite da li je Quantum Wellness pravi izbor, pokušajte, da iskreno odgovorite na tri pitanja\n1. Koliko ste posvećeni ozdravljenju?\n2. Da li očekujete da ćete se izlečiti preko noći?\n3. Da li ste spremni da investirate u svoje zdravlje?\nNemojte sebe dovoditi u ovakvu poziciju. Mnogo je bolje predupredit je redovnim godišnjim “SMART” programima, koji mogu otkriti i otkloniti predispozicije estetskih i zdravstvenih problema i nekoliko godina pre pojave simptoma. Ovi programi mogu se sprovoditi uz obavljanje svakodnevnih životnih i poslovnih obaveza ili u okviru naših centara, ili hotela sa kojima saradjujemo.


Prevod Marketing i Mediji • Svi Jezici • Konkurentne cene\nPREVOD MARKETING I MEDIJI\nSpecijalizovani tim za vrhunski prevod – Marketing i mediji\nPrevod – Marketing i mediji – čarolija reči i izraza\nZa oblast prevoda Marketing i mediji, Halifax ima specijalizovani stručni tim profesionalaca koji je garancija da će vaše prevode raditi oni koji razumeju vaše potrebe i vaš jezik. S nama možete biti sigurni da neće biti probijanja dogovorenih rokova i da ćete dobiti prevod koji zadovoljava najviše standarde prevodilačke struke.\nNaše reference za oblast prevoda Marketing i mediji uključuju čitav niz lokalnih i međunarodnih reklamnih agencija i medijskih kompanija, organizatora konferencija i filmskih studija.\nPrevođenje tekstova namenjenih za reklamu je uvek poseban izazov. Bukvalni prevod je retko upotrebljiv, koristan je samo da redaktoru da predstavu o osobinama koje oglašivač želi da istakne. Konačni proizvod je posledica jezičke kreativnosti urednika, što zadatak čini zanimljivim, ali i zahtevnijim. Radili smo prevode za klijente u Srbiji i u inostranstvu, na više evropskih i svetskih jezika, u kombinaciji sa srpskim, ili sa stranog na strani jezik, kao i obezbedili usmene prevode za različite prilike: sastanke, seminare, konferencije, prezentacije, itd.\nSvesni smo da je prevod samo jedan od malih točkića u velikoj mašineriji poslovanja naših klijenata. Zato se trudimo da im, bar u delu u kojem mi možemo da utičemo, olakšamo njihov svakodnevni posao. Pitajte ih kako izgleda raditi s nama, pitajte ih o uslugama koje smo pružili. Pozovite nas i zatražite kontakte klijenata za proveru kvaliteta naših stručnih prevoda u oblasti Marketing i mediji, kao i drugih prevoda, ali i naše profesionalnosti uopše. Sa zadovoljstvom ćemo vam proslediti njihove telefone i elektronske adrese.\nCummings and Partners\nDesign by Insomnia\nInstitut za istoriju oglašavanja


Studijsko istraživački rad | Geodezija i geomatika | Fakultet tehničkih nauka | FTN\nPredmet: Studijsko istraživački rad (12 - SDGSIR)\nProgram se primenjuje od 01.11.2012..\nPrimena osnovnih, teorijsko metodoloških, naučno-stručnih i stručno-aplikativnih znanja i metoda na rešavanju konkretnih problema u okviru izabranog područja. U okviru ovog dela specijalističkog rada student izučava problem, njegovu strukturu i složenosti na osnovu sprovedenih analiza izvodi zaključke o mogućim načinima njegovog rešavanja. Proučavajući literaturu student se upoznaje sa metodama koje su namenjene za rešavanje sličnih zadataka i inženjerskom praksom u njihovom rešavanju. Cilj aktivnosti studenata u okviru ovog dela istraživanja ogleda se u sticanju neophodnih iskustava kroz rešavanja kompleksnih problema i zadataka i prepoznavanje mogućnosti za primenu prethodno stečenih znanja u praksi.\nOsposobljavanje studenata da samostalno primenjuju prethodno stečena znanja iz različitih područja koje su prethodno izučavali, radi sagledavanja strukture zadatog problema i njegovoj sistemskoj analizi u cilju izvođenju zaključaka o mogućim pravcima njegovog rešavanja. Kroz samostalno korišćenje literature, studenti proširuju znanja iz izabranog područja i proučavanju različitih metoda i radova koji se odnose na sličnu problematiku. Na taj način, kod studenata se razvija sposobnost da sprovode analize i identifikuju probleme u okviru zadate teme. Praktičnom primenom stečenih znanja iz različitih oblasti kod stuedenata se razvija sposobnost da sagledaju mesto i ulogu inženjera u izabranom području, potrebu za saradnjom sa drugim strukama i timskim radom.\nFormira se pojedinačno u skladu sa potrebama izrade konkretnog specijalističkog rada, njegovom složenošću i strukturom. Student proučava stručnu literaturu, vrši analize u cilju iznalaženja rešenja konkretnog zadatka koji je definisan zadatkom specijalističkog rada. Deo nastave na predmetu se odvija kroz samostalni studijski istraživački rad. Studijski rad obuhvata i aktivno praćenje primarnih saznanja iz teme rada, organizaciju i izvođenje eksperimenata, numeričke simulacije i statističku obradu podataka, pisanje i/ili saopštavanje radana konferenciji iz uže naučno nastavne oblasti kojoj pripada tema specijalističkog rada.\nMentor specijalističkog rada sastavlja zadatak rada i dostavlja ga studentu. Student je obavezan da rad izradi u okviru zadate teme koja je definisana zadatkom specijalističkog rada, koristeći literaturu predloženu od mentora. Tokom izrade specijalističkog rada, mentor može davati dodatna uputstva studentu, upućivati na određenu literaturu i dodatno ga usmeravati u cilju izrade kvalitetnog specijalističkog rada. U okviru studijskog istraživačkog rada student obavlja konsultacije sa mentorom, a po potrebi i sa drugim nastavnicima koji se bave problematikom iz oblasti teme samog rada. U okviru zadate teme, student po potrebi vrši i određena merenja, ispitivanja, brojanja, ankete i druga istraživanja, statističku obradu podataka, ako je to predviđeno zadatkom specijalističkog rada.\nOdbrana specijalističkog rada ne da 50.00\nIzrada sa teorijskim osnovama specijalističkog rada ne da 50.00


Seltik se stidi ovog huligana, ali... | MTELCG\nSeltik se stidi ovog huligana, ali...\n...to verovatno neće mnogo umanjiti kaznu koju se sprema da izrekne UEFA.\nRezultat 0:5 sa uvek prepunog "Seltik parka" nije najgore što je moglo da zadesi menadžera škotskog prvaka Brendana Rodžersa i ostale u klubu.\n"Kelti" će s nestrpljenjem čekati vesti iz Niona narednih dana nakon što je UEFA, sasvim očekivano, otvorila postupak protiv ovog kluba zbog incidenta koji je napravio jedan od navijača kada je utrčao na teren tokom utakmice sa Pari Sen Žermenom i pokušao da udari mladu zvezdu gostujućeg tima, Kilijana Mbapea.\nHuligan je iskoristio pauzu između trećeg gola "svetaca" i četvrtog izvođenja lopte s centra igrališta da pobegne redarima i zatrči se prema Mbapeu s namerom da ga udari, u čemu na kraju nije uspeo.\nSrednji prst navijačima\nDok su ga izvodili s terena, najveći deo navijača Seltika zviždao je čoveku koji je završio u policijskoj stanici, međutim to bi mogla da bude samo blaga olakšavajuća okolnost u postupku kakav UEFA ne vodi prvi put protiv kluba iz Glazgova.\n"Reakcija publike rekla vam je sve što želite da znate o ovom incidentu i kako pravi navijači Seltika vide sve ovo", rekao je Rodžers posle utakmice, dok je njegov kolega na drugoj strani, trener PSŽ-a Unai Emeri, prokomentarisao samo da je za mladog Mbapea ovo jedno od brojnih iskustava u nizu u njegovoj nameri da postane veliki fudbaler.\nSeltik će do kraja prve faze dočekati još Anderleht i Bajern... Pitanje je da li će u oba slučaja imati podršku navijača.


Stručnjaci: Deklaracija o zajedničkom jeziku protivrječna i antisrpska (VIDEO)\n16/04/2017 | 16:30 ⇒ 20:33 | Autor: RTRS\nOdbor za srpski jezik Srpske književne zadruge, institucije koja postoji već 125 godina, smatra da je Deklaracija o zajedničkom jeziku dobila neopravdano veliki odjek u masmedijima i ukazuje na to da su u tekstu tog dokumenta implicitno predstavljeni ciljevi koji se svode na naučno negiranje istorijskog utemeljenja i aktuelnog statusa srpskog književnog jezika. Stručnjaci kažu da jedino srpski jezik ima status lingvistički utemeljenog jezika, dok su njegove varijante politički jezici.\nOdbor za srpski jezik Srpske književne zadrugeFoto: RTRS\nPosmatrana iz perspektive srbistike, Deklaracija o zajedničkom jeziku sama je u sebi protivrječna, kažu jezički stručnjaci. Јedan njen dio čine nesporni stavovi koje su srbisti uvijek zastupali - da se u Srbiji, Hrvatskoj, Crnoj Gori i BiH upotrebljava zajednički jezik koji je policentričan, da nazivi za varijante tog jezika ne znače da su to četiri različita jezika i da je za osudu prevođenje u sudskoj i administrativnoj praksi.\nAli to je, kažu filolozi, otkrivanje tople vode, dok je suština u dijelu gdje se negiraju filološke činjenice na srpsku štetu i u tome da se srpski jezik izjednačava sa svojim varijantama. Profesor Miloš Kovačević kaže da je Deklaracija filološki antisrpska i da je izjednačila "babe i žabe".\n- Onom ko je pravio Deklaraciju nešto s logikom nije bilo u redu, jer varijante mogu postojati samo kao varijante nekoga jezika, a u ovom slučaju nije imenovan jezik, samo što svi dobro znaju da je u pitanju srpski jezik - kaže Kovačević.\nStručnjaci ukazuju na to da Deklaracija ima političke ciljeve.\n- Ova Deklaracija treba Srbe da svede samo na Srbijance, drugačije rečeno da srpski bude samo srbijanski i da se potpuno ukine i srpski jezik i srpski narod u Republici Srpskoj i u Crnoj Gori. Čitav cilj Deklaracije jeste, zapravo, da se ukine status lingvističkog ili jedino mogućeg naučnog jezika srpskom jeziku ili da se on prevede i pomiješa sa političkim jezicima - smatra Kovačević.\n- Politički ciljevi su vrlo jednostavni, a to je da mi u Srbiji pristane na to da je to zajednički jezik, a onda bi se poslije došlo do nečega što podrazumijeva "rasrbljavanje" tog jezika i njegovo, jednostavno rečeno, prisvajanje - smara Mikić.\nAkademik Gojko Đogo ističe da je u pitanju projekat koji je imao nameru da, na neki način, otvori izlazna vrata za one koji su preko noći stvorili nove jezike, odnosno od srpskog napravili nove jezike.\nGlavni urednik Srpske književne zadruge Dragan Lakićević kaže da nekome ne odgovara to što se rat završio i produžava ga na razne načine, pa i na ovaj način.\n- To je nekorektno i nepošteno prema narodima, svim narodima koji su u tom ratu bili učesnici i žrtve. Sad postaje žrtva i sam jezik, odnosno stvara se nasilje nad srpskim jezikom, nad njegovim imenom i njegovom ukupnom naučnom reputacijom - ističe Lakićević.\nStručnjaci ukazuju na to da srpski jezik jedini ima status lingvistički utemeljenog jezika, dok su njegove varijante, kažu, politički jezici, odnosno jezici samo po politički nametnutom nesrpskom imenu.


Tematski skup: „Finansijska podrška ženama u ruralnim sredinama”, 21. decembar 2018. godine\nEkonomsko osnaživnje žena na selu važan je korak ka njihovoj većoj samostalnosti i podizanju kvaliteta njihovog života, a izgradnja pametnih sela, u kojima su uslovi za život slični onima koje ima grad, preduslov je da one ostanu da žive u ruralnoj sredini. Ovo je rečeno na skupu "Finansijska podrška ženama u ruralnim sredinama", koji je 21. decembra 2018. godine održan u Novom Sadu, u Privrednoj komori Vojvodine. Tematski skup su organizovali Privredna komora Vojvodine, Sistem poljoprivrednih informacija "Info tim logistika" DOO i "Dnevnik-Poljoprivrednik" AD. Na ovom skupu, kojem je prisustvovalo više od 100 žena iz različitih udruženja širom Vojvodine, svoje mere podrške ekonomskom jačanju žena predstavili su Pokrajinski sekretarijat za poljoprivredu, vodoprivredu i šumarstvo, Pokrajinski seretarijat za socijalnu politiku, demografiju i ravnopravnost polova, kao i vojvođanski fondovi: Razvojni fond APV, Pokrajinski fond za razvoj poljoprivrede, Garancijski fond i Fond za pružanje pomoći izbeglim, prognanim i raseljenim licima.\nSkupu se, najpre, obratio predsednik PKV-a Boško Vučurević, koji je ukazao na težak položaj seoskih žena i potrebu da se na rešavanje ovog problema usmeri fokus svih relevantnih institucija.\n- Položaj žena može se unaprediti njihovim većim umrežavanjem, razmenom iskustava, međusobnim inspirisanjem na inicijative, povezivanjem s pokrajinskim institucijama, permanentnom edukacijom, rekla je Jelena Drobnjak, sekretar Udruženja poljoprivrede PKV-a, i napomenula da je potrebno da se izradi akcioni plan koji će predvideti korake u rešavanju ovog problema u narednih pet godina.\nU ime organizatora skupa obratila se i direktorka "Devnik-Poljoprivrednika" AD dr Gordana Radović, koja je istakla da je ovo drugi tematski skup u 2018. godini, koji je "Poljoprivrednik" organizovao sa Privrednom komorom Vojvodine, a bavi se temom ekonomskog osnaživanja žena, što pokazuje koliko je ova tema važna za razvoj i opstanak sela.\nVažno je, kako je istakla, da se radi na tome da uslovi života i životni standardi budu približni u gradu i selu, a da bi se to ostvarilo, nužno je da se žene ekonomski osnaže.\n- Žene su zamajac ekonomskog razvoja sela i stub svakog domaćinstva. Na njima počiva domaćinstvo i garant su opstanka sela, rekla je dr Gordana Radović.\nAraksi Mikaelijan, direktorka "Info tim logistike", navela je važnost dostupnosti informacija o svim relevantnim podacima kao što su cene, stanje na berzama, konkursi, različiti oglasi, pravilnici za sigurnije poslovanje i postizanje većeg profita, a sve te informacije pružaju sajt i stručnjaci "Info tim logistike", i dostupne su korisnicima širom Srbije.\nO podršci Pokrajinskog sekretarijata za poljoprivredu govorio je Marko Rovčanin, pomoćnik pokrajinskog sekretara za poljoprivredu, koji je istakao da su žene na selu prepoznate kao posebna kategorija koja, zajedno s mladima do 40 godina i poljoprivrednicima koji rade u otežanim uslovima, ima povoljnije uslove na konkursima ovog sekretarijata i veći iznos bespovratnih sredstava. Tokom 2018. godine, kako je rekao, konkursna sredstva dobile su 592 žene, a ukupna vrednost realizacije ovih projekata bila je više od 600.000.000 dinara.\n- Žene koje konkurišu na konkurse našeg sekretarijata na svim linijama ostvaruju dodatne bodove. Cilj je da se one osnaže dovoljno da bi mogle da se samostalno bave agrobiznisom, rekao je Rovčanin.\nMilka Budakov iz Pokrajinskog sekretarijata za socijalnu politiku, demografiju i ravnopravnost polova istakla je da ovaj sekretarijat preko Zavoda za ravnopravnost polova ima brojne aktivnosti kojima podržava rad ženskih udruženja i unapređuje položaj žena na selu. To su manifestacije posvećene ženskom stvaralaštvu, obuke za sticanje posebnih veština, ali najznačajniji su konkursi za dodelu kuća na selu. Zahvaljujući ovim konkursnim linijama, 43 žene su dobile krov nad glavom i postale suvlasnice nekretnina, što je izuzetno važno za unapređenje njihovog položaja.\nPredstavnici fondova predstavili su konkursne linije namenjene ženama na selu. Zajedničko im je to što svi konkursi imaju niske kamatne stope, a dug grejs-period i rokove otplate.\nJelena Trenkić iz Razvojnog fonda Vojvodine predstavila je linije ovog fonda, naglasivši da se sredstva dodeljuju s kamatnom stopom od jedan do tri odsto. U ovom fondu, konkursi su otvoreni do utroška sredstava i još uvek ih ima na raspolaganju. Korisnici mogu da konkurišu za dobijnje kratkoročnih i dugoročnih kredita za poljoprivredu, nabavku obrtnih sredstava, kupovinu zemljišta, nabavku mehanizacije, obazbeđivanje sredstava za IPARD... Jelena Trenkić je istakla da Razvojni fond APV od ove godine ima i novu konkursnu liniju, koja je namenjena za razvoj turizma. Iznos kamate za ovaj konkurs pokriva Sekretarijat za privredu i turizam.\nAleksandar Bogdanović, direktor Pokrajinskog fonda za razvoj poljoprivrede, rekao je da se sredstava po konkursima ovog fonda odobravaju po kamatnim stopama od jedan do jedan i po odsto i da nema prikrivenih troškova obrade kredita. I ovaj fond je prepoznao žene kao kategoriju kojoj se daje prednost prilikom konkurisanja. Linije ovog fonda su, inače, usklađene s konkursima Pokrajinskog sekretarijata za poljoprivredu, što znači da potencijalni korisnici mogu da konkurišu na osnovu predračuna, a zatim da sačekaju i vide da li će dobiti bespovratna sredstva od resornog sekretarijata. Tek kada ih dobiju, podižu kredit za onaj deo investicije koji ne pokrivaju subvencije i samo taj deo otplaćuju. Bogdanović je najavio da će novi konkursi Fonda biti otvoreni početkom februara 2019. godine.\nBudući da žene na selu često nemaju nekretninu na svom imenu, značajno je i to što mogu da pribave garancije za kredit preko Garancijskog fonda AP Vojvodine. Direktor ovog Fonda, Đorđe Raković, rekao je da je cilj da se obezbedi povoljnije kreditiranje od onog koje nude banke, i to putem izdavanja garancija bankama kao sredstva obezbeđenja urednog vraćanja kredita. Raković je istakao da Fond ima ugovore o saradnji sa sedam poslovnih banaka. Uz podršku Garancijskog fonda, kako je istakao, stvoreni su uslovi za otvaranje 806 radnih mesta iz oblasti ženskog preduzetništva, za šta je Fond dobio i međunarodno priznanje.\nO položaju i potrebama žena na selu na skupu je govorila Olivera Radovanović iz Ženske ruralne mreže, koja okuplja 17 udruženja žena u ruralnim sredinama. Navela je da ako se za žene iz grada kaže da su građanke drugog reda, onda su seoske žene stanovnice najmanje trećeg reda. Njima je znatno više otežan pristup poslu, lekaru, transportu, kulturnim sadržajima, obrazovanju.\nOlivera Radovanović je istakla i da je udruživanje žena jedan od važnih načina da se osnaži njihov položaj, ali im je potrebna finansijska podrška da bi udruženja funkcionisala.\n- Žene moraju da se nauče kako da se posvete multifunkcionalnoj poljoprivredi, koja uključuje turizam, tradicionalne i zdravstveno bezbedne proivode. One treba da sertifikuju svoju proizvodnju, brendiraju proizvode i marketinški se osnaže. Treba im edukacija u pisanju projekata i informatičko opismenjavanje. Sve su to novi pojmovi za njih i zbog toga je neophodno da se obrazuju, a pre svega informatički opismene, rekla je Olivera Radovanović i dodala i da su sela u Vojvodini poluprazna, kao i da se pothitno mora nešto uraditi kako bi se zaustavio odlazak ljudi iz njih.\nUčesnici skupa složili su se da je hitno potrebno preduzeti mere kojima bi se popravili uslovi života žena u ruralnim sredinama, pre svega njihov materijalni položaj. Da bi se to uradilo, potrebno je da se angažuju svi, od samih žena, koje treba da se uključuju u udruženja i obaveste o pravima i mogućnostima koje im se nude, preko lokalnih, pokrajinskih i republičkih institucija. Važno je i da se organizuju ovakvi skupovi na koje se pozivaju žene i gde može da se čuje njihova reč. S druge strane, to je prilika za njih da se obaveste o tome koje im mogućnosti stoje na raspolaganju i da to saopšte meštankama u svom selu. Iako je ovaj skup bio namenjen, pre svega ženama u Vojvodini, njemu su prisustvovale i žene iz centralne Srbije, koje su istakle da ako su žene na selu u Vojvodini građanke trećeg reda, u centralnoj su najmanje četvrtog, zbog izraženih patrijarhalnih stavova, nemogućnosti da se zaposle, steknu vlasništvo nad imovinom i slično. Zato je predloženo da se skupovi posvećeni unapređenju položaja žena na selu organizuju širom Republike.\nPrimer dobre prakse, odnosno preduzetnice koja se nakon života u inostranstvu vratila na porodično imanje gde želi da živi i radi predstavila je Elizabeta Vamoš iz Skorenovca, koja se zajedno s roditeljima bavi seoskim turizmom. Ovo je, inače, samo jedna od porodica koje se u ovom mestu bave turizmom i, zahvaljujući njihovoj saradnji, Skorenovac može da se pohvali najvećim brojem noćenja u celoj Vojvodini.\n- Roditelji se turizmom bave više od 20 godina, a suprug i ja smo do pre dve godine živeli u inostranstvu. Vratili smo se i polako preuzimamo porodični posao. Imamo prenoćište, restoran kapaciteta do 150 ljudi, a prošle godine smo napravili kamp za bicikliste, koji je bio veoma posećen. Imamo još puno planova kako da obogatimo i unapredimo ponudu, rekla je Elizabeta Vamoš i napomenula da su izgradnju kampa finansirali svojim sredstvima, ali da im je potrebna finansijska pomoć kako bi uradili sve ono što još planiraju.\nU diskusiji nakon izlaganja postavljena su neka pitanja na koja nije bilo nadležnih da odgovore. "Poljoprivrednik" će se potruditi da u nekom od narednih brojeva pronađe odgovore na ova pitanja.\nFoto: TOP Srbija


ponedeljak, 09. dec 2019, 18:55\nO Srbima u regionu kroz štampu i redovnu mesečnu rubriku: Šta (nam) se piše? Gost prelistavanja je istoričar Nemanja Starović.\nSrpski član Predsedništva Bosne i Hercegovine, Milorad Dodik nedavno je boravio u Ljubljani, gde je, između ostalog, obišao Crkvu Svetih Ćirila i Metodija i Kulturno-pastoralni centar i razgovarao sa sveštenicima na čelu sa protojerejom-stavroforom Peranom Boškovićem. Posetu su zabeležile kolege iz Radio televizije Republike Srpske (RTRS).\nOd naredne školske godine (2020/2021.), učenici osnovnih škola u Sloveniji imaće mogućnost da pohađaju dopunsku nastavu srpskog jezika. O tome, za našu emisiju, govori predsednik Saveza Srba Slovenije Marko Sladojević.\nOdbor za proučavanje nacionalnih manjina i ljudskih prava SANU, koji već godinama jedan deo svojih aktivnosti posvećuje Srbima izvan matične zemlje, pokrenuo je inicijativu da kulturne i naučne ustanove ovih zajednica predstave svoju delatnost stručnjacima i zainteresovanoj javnosti u Srbiji. Na ovaj način, može se doprineti boljoj saradnji na relaciji matična zemlja - manjine u okruženju, pre svega na polju nauke i kulture. Među prvima predstavio se Savez Srba u Rumuniji. Okrugli sto pod nazivom "Srbi u Rumuniji – sadašnje stanje i perspektive“ pratio je kolega Miroslav Karlica.\nOvo je samo deo večerašnje emisije. Budite sa Srbijom na vezi!


Intervju, 01 januar 2014\nsreda 1 januar 2014\nEland: Podele u Vašingtonu zbog Irana\nDodatne sankcije, o kojima se sada govori u Kongresu, mogle bi da sasvim prekinu pregovore sa Iranom o njegovom nuklearnom programu, smatra analitičar Ajven Eland\n“Ravna gora” u Vašingtonu\nAmbiciozni i kontroverzni projekat Radio-televizije Srbije - serija „Ravna gora“ - stigla je ove nedelje i do dijaspore u Vašingtonu. U organizaciji Srpskog instituta u Vašingtonu, specijalno prikazivanje održano je u bioskopu E street Cinema. Serija scenariste i reditelja Radoša Bajića, izazvala je reakcije u regionu, ali i glasne proteste i kritike da se ne pridržava istorijskih činjenica već pokušava da izvrši reviziju istorije i rehabilituje četnički pokret, što neki istoričari vide kao deo šire društvene tendencije distanciranja od srpske antifašističke prošlosti. Sa autorom je razgovarao Branko Mikašinović.\nKostić: RS na Kosovu nije moguća\nPredsednik Građanske inicijative "Srpska" rekao je za Glas Amerike da se statut buduće Zajednice srpskih opština piše i u Beogradu i u Prištini, ali da će presudnu ulogu imati Brisel\ndecembar 09, 2013\ndecembar 03, 2013\nLinzenmajer: Otkloniti štetu od špijunske afere\nDirektor nemačke fondacije Hajnrih Bel u Severnoj Americi, Klaus Linzenmajer, za Glas Amerike razmatra dugoročne posledice američke špijunske afere po transatlantske odnose.\nBergsten: Ključna saradnja SAD i Kine\nDva ekonomska kolosa bi putem sveobuhvatnije saradnje mogla da redefinišu svetski ekonomski poredak, kaže Fred Bergsten u razgovoru za Glas Amerike.\nNa kraju svog gotovo petogodišnjeg mandata, ambasador Vladimir Petrović kaže da je ponosan na posao koji su on i njegovi saradnici obavili menjajući mišljenje američke javnosti o Srbiji.\nnovembar 28, 2013\nKapčan: Iran da pomogne u rešavanju krize u Siriji\nČarls Kapčan, analitičar iz Saveta za međunarodne odnose za naš program kaže da bi ukoliko se Teheran uključi u rešavanje krize u Sirji, to poslužilo za jačanje uzajamnog poverenja svetskih sila i Irana.\nFajn: Dvostruki cilj Teherana\nTeheran smatra da bi nuklearno oružje bio preventivni i bezbednosni faktor koji bi onemogućio reprizu libijskog scenarija ili agresivnost Izraela, kaže analitičar Brus Fajn.\nMajer: Konkurencija i medju prijateljskim zemljama\nAnalitičar Stiven Majer u razgovoru za Glas Amerike primećuje da u domenu obaveštajnih aktivnosti postoji mnogo takmičenja a da su bilateralni odnosi danas važniji od savezničkih.


Zaokružen postupak dodele lokacija za izgradnju malih HE (video) - Gradjevinarstvo.rs\nZaokružen postupak dodele lokacija za izgradnju malih HE (video)\n24.07.2013. | Tanjug\nMinistarstvo energetike danas je potpisivanjem Memoranduma o razumevaju sa predstavnicima 15 opština i investitorima zaokružilo postupak dodeljivanja 212 lokacija za izgrađnu malih hidroelektrana u Srbiji.\n"Srbija će ukoliko se po planu izgrade sve ove male hidroelektrane dobiti oko 1000 novih radnih mesta i nove kapacitete u vrednosti od 80 megavata u naredne tri godine, sa ukupnom proizvedenom električnom energijom od 300 gigavat sati", izjavio je pomoćnik ministra za energetiku, Dejan Trifunović.\nOn je nakon potpisivanja memoranduma, u Klubu poslanika, rekao da su se za pilot projekat koje je Ministarstvo energetike pokrenulo 19. februara prijavila 173 investitora, i da je do 5. aprila podneto preko 1460 prijava.\n"Od 317 lokacija koliko je bilo u opticaju 212 je dodeljeno investitorima, za 62 lokacije nismo imali prijave, dok predloženi projekti za 60 lokacija nisu prihvaćeni", objasnio je Trifunović.\nOn je rekao da je 90 investitora, od kojih je 26 stranih, dobilo lokacije u 17 opština.\n"Obnovljivi izvori energije predstavljaju jedan o najboljih biznisa u Srbiji. Ministarstvo je donelo stimulativne mere koje su dobro izbalansirane, i zahvaljujući dobroj analizi neće doći do toga da proces stane, kao što je bio problem u Bugarskoj i Rumuniji", rekao je Trufunović.\nOn očekuje da, iako je memorandumom propisani rok za ulazak u postupak dobijanja dozvola šest meseci, bar 50 investitora već prvog meseca uđe u proces dobijanja energetske saglasnosti.\n"Na ovom projektu će 15 institucija, koje imaju nadležnost na republičkom nivou, raditi zajedno i u funkciji investitora, kako bi sve potrebne dozvole bile dobijene u što kraćem roku", rekao je Trifunović.\nPomoćnik ministra je objasnio da će svi investitori imati permanentni ugovor na 12 godina sa povlašćenim tarifama, jer je analizama procenjeno da je toliko potrebno da se u proseku povrate investicije u ovu vrstu projekta. On je istakao da je Ministarstvo energetike u proteklom periodu uspelo da zaokruži regulativni i stimulativni ambijent za ulaganje u obnovljive izvore energije, i da je zbog problema koji su postojali u prošlosti donelo transparentan i javan poziv za investitore.\n"Investitori su tražili jasan zakonski okvir i transparentan postupak kako više ne bi morali da idu i 'vuku za rukav' predstavnike lokalnih samouprava, i da na 'mala vrata' dolaze do lokacija i saglasnosti, već da na jedan transparentan način putem javnog poziva dođu do mogućnosti da ulažu", kaže Trifunović.\nPomoćnik ministra energetike je najavio da će resorno Ministartstvo ponoviti ovaj projekat sa ostalim opštinama jer "jer očigledno da on daje dobre rezultate".\nMinistarka energetike Zorana MIhajlović juče je potpisala memorandume o izgradnji 49 malih hidroelektrana na teritoriji Ivanjice sa 28 investitora, kao i za izgradnju još 11 malih HE u opštini Arilje sa devet investitora. Današnjem potpisivanju memoranduma nije mogla da prisustvuje zbog obaveza u Vladi Srbije.\nIzgradnja hidrograđevinskih objekata Investicije


Otrovne igračke i odeća opasna po decu na srpskim rafovima\nDatum kreiranja: utorak, 10 novembar 2020 12:29\nPrema poslednjem izveštaju Komisije EU, među nebezbednim proizvodima na tržištu zemalja članica najviše je bilo igračaka zbog prisustva opasnih hemikalija, zatim motornih vozila, odeće, tekstila, a situacija u našoj zemlji je vrlo slična.\nNaime, prema podacima sistema "Nepro" u kome se objavljuju informacije o nebezbednim proizvodima, u Srbiji u 2019. objavljeno 119 obaveštenja o proizvodima čija upotreba može da ugrozi zdravlje potrošača, a dosad u 2020. javnosti je dostupno blizu 80 obaveštenja.\n- Tokom 2019. godine na sajtu "Nepro" najveći broj istaknutih obaveštenja se odnosio na igračke u kojima je laboratorijskim ispitivanjima utvrđen povećan sadržaj ftalata u odnosu na propisani od 0,1% (m/m). Ftalati su, inače, klasifikovani kao reproduktivno toksični i na taj način ugrožavaju zdravlje potrošača, u ovom slučaju najugroženije kategorije - dece. Tokom 2020. veći broj obaveštenja odnosi se na garderobu namenjenu deci koja u predelu vrata ili struka ima vrpce/gajtane koji nisu pričvršćeni za odevni predmet ili su veće dužine od propisane standardom, pa dete tokom svojih aktivnosti može da se zakači za predmete u neposrednoj okolini i povredi - kažu za "Blic" u Ministarstvu trgovine.\nTo udružnje godišnje testiraju uzorke robe u Srbiji na različite hemikalije.\nPreko aplikacija do sastava proizvoda\nPotrošači mogu da pošalju zahtev prodavcu da im kaže koje sve supstance sadrži određeni proizvod, ako sumnjaju da one mogu biti štetne. Srbija je jedina zemlja van EU koja za takve vrste provera ima i aplikaciju. Scan4Chem aplikacija daje mogućnost korisnicima da, skeniranjem barkoda proizvoda, pošalju upit snabdevaču i saznaju da li taj proizvod sadrži neke od tzv. supstanci koje izazivaju zabrinutost, a koje su navedene na listi Evropske agencije za hemikalije. Jelena Milić kaže da je odgovor naših trgovaca na ove upite ipak prosečno niži nego u EU.\nPrijave i za automobile\nŠto se tiče ostalih kategorija proizvoda tokom 2020. godine, kao i tokom 2019. godine, znatan broj obaveštenja se odnosio na motorna vozila, koja su Ministarstvu dostavljali uvoznici/zastupnici različitih robnih marki. Inače, pet najčešćih nebezbednih proizvoda u EU su igračke (29 odsto), motorna vozila (20 odsto), odeća i tekstil (12 odsto), električni uređaji (6 odsto) i predmeti za negu dece (5 odsto). Pet najvećih rizika od nebezbednih proizvoda u EU su povrede (28 odsto), hemikalije (22 odsto), gušenje (17 odsto), elektro-šok (10 odsto) i požar (6 odsto).


Nova Vučićeva zloupotreba i degradiranje Vojske Srbije – Pokret Slobodna Srbija\nBy Pisac November 30, 2020 December 4, 2020 Vesti\nKrajnje licemerno je paradiranje Aleksandra Vučića, pred vojnicima ponosne srpske vojske, institucije koju je, kao i sve ostale institucije u Srbiji uništio, a njene pripadnike u krajnju bedu i pred rasulo doveo.\nZveckanje oružjem i stvaranje u narodu klime da je ugrožen, gnusna je obmana, sračunata da pažnju građana Srbije preusmeri sa besomučne pljačke i najveće stope smrtnosti na svetu koju trenutno imamo, a sve zahvaljujući diktatorovoj nesposobnosti i nestručnosti bande kojom se okružio.\nOvakvo paradiranje predstavlja samo još jednu besmislenu i patetičnu pozorišnu predstavu posrnulog diktatora, čija je moć na zalasku, kao i moć drugih balkanskih i evropskih diktatora, koji ovih dana padaju ili se sami povlače pred gnevom naroda.\nGrađani Srbije i bez lažnih parada dobro znaju da će Vojska Srbije u odsudnom trenutku uvek biti uz svoj narod, jer Vojska Srbije je narod, a kada narod nestaje, nestaje i ona. Srpski narod i njegova vojska, nikada i nikome neće dozvoliti da ih izbriše iz istorije, a naročito ne šačici kriminalaca.


Jedna osoba privedena zbog ubistva u Beogradu\nBeta\t 14. oktobra 2016. 10:25\nPolicija je privela osumnjičenog za učešće u ubistvu prošle noći na raskrsnici Bačvanske i Ulice gospodara Vučića, a traga se za još nekoliko osoba koje su deo najorganizovanije kriminalne grupe na Balkanu, izjavio je danas ministar unutrašnjih poslova Srbije Nebojša Stefanović.\n“Imamo dobar pravac istrage, obavljamo razgovore sa očevicima, a kriminalnim grupama koje dolaze u Beogradu i Srbiju poručujem da Beograd ni Srbija nisu poligon za njihove obračune”, kazao je Stefanović na konferenciji za novinare u Beogradu.\nOn je dodao da “tu posebno misli na jednu bivšu jugoslovensku republiku u kojoj se nalazi baza tih kriminalaca”.\nStefanović je najavio da će do kraja godine iz policije, kako je rekao, biti “počišćeni” oni koji su imali veze sa kriminalcima.\nStefanović je naveo i da će “zabraniti stotinama ljudi ulazak u Srbiju”.\nMinistar unutrašnjih poslova je kazao i da Srbija “objavljuje rat toj vrsti mafije i da u taj rat ulazi bez rezerve.\n“Mi ćemo kao država i policija uložiti sva sredstva da eliminišemo ovakva dela i da se sa nosiocima krivičnih dela oštro obračunaju…ovo moramo da uradimo zbog naših gradjana i njihove bezbednosti na ulicama”, dodao je on.\nSinoć oko 21.00 čas u Bačvanskoj ulici u Beogradu iz vozila u pokretu u svom automobilu ubijen 29-godišnji muškarac, dok je jedna osoba ranjena. Mediji su objavili da je ranjen zatvorski čuvar.


Delegacija UNDP-a posjetila Tešanj\nObjavljeno: 08 Novembar 2018\nZamjenik rezidentne koordinatorice UN-a i predstavnice UNDP-a Sukhrob Khoshmukhamedov sa saradnicima, boravio je danas u radnoj posjeti Tešnju. Tokom sastanka u Općini Tešanj razgovarano je o budućim projektima, kao i o zajedničkim projektima koji se u Tešnju realizuju od 2005. godine.\nU okviru Projekta općinskog ekološkog i ekonomskog upravljanja (MEG) koji finansira Vlada Švicarske, a provodi Razvojni program Ujedinjenih nacija (UNDP) Općini Tešanj dodijeljeno je 290.000 KM.\nOpćina Tešanj je bila najuspješnija u prvoj fazi projekta MEG u odnosu na sve druge općine koje su sudjelovale i na osnovu toga smo dobili finansijska sredstva u iznosu od 250 000 KM za gradnju vodovoda u MZ Raduša. Osim toga, 40.000 KM je odobreno za projekat Poslovne ideje mladih, rekao je Općinski načelnik Suad Huskić.\nPredstavnici UNDP-a posjetili su danas gradilište – projekat vodosnadbijevanja u MZ Raduša koji se finansira kroz projekat MEG i Društveni centar u MZ Raduša, koji je realizovan kroz projekat Jačanje uloge mjesnih zajednica u BiH.


Razgovor sa Merkelovom i potpuni TRIJUMF PUTINA | WebTribune\nHome U FOKUSU Razgovor sa Merkelovom i potpuni TRIJUMF PUTINA\nRazgovor ruskog predsednika Vladimira Putina i nemačke kancelarke Angele Merkel trajao je tri sata i bio je veoma ozbiljan i detaljan, saopštio je danas Kremlj.\n“Generalno postoji razumevanje da je ovaj projetak čisto komercijalan, da je profitabilan i konkurentan”, dodao je Peskov. Taj projekat predstavlja proširenje postojećeg gasovoda kroz Baltičko more, čime se zaobilaze istočnoevropske zemlje koje učestvuju u tranzitu ruskog gasa ka drugim zemljama Evrope.\nMerkel, čija je zemlje primila nekoliko stotina hiljada izbeglica od 2015. godine, rekla je da je to potencionalno veliki teret za Evropu i dodala da treba učiniti sve što se može za njihov povratak.\nPutin i kancelarka Merkel rekli su pre sastanka da nema napretka u rešavanju ukrajinske krize, dok je šef nemačke diplomatije Hajko Mas prethodno rekao da postoje šanse o uspostavljanju misije UN u istočnoj Ukrajini.\nNevidljivi treći – Donald Tramp\nU tekstu pod naslovom “Stari, dobri protivnici”, Dojče vele navodi da su Angela Merkel i Vladimir Putin sinoć nadomak Berlina razgovarali tri sata i da je to bio prvi bilateralni susret od 2014, od pripajanja Krima Rusiji, podseća Dojče vele (DW) .\nNavedeno je da “format ovog sastanka već mnogo govori” – izjave za štampu su dali samo pre sastanka, pitanja nisu bila dozvoljena, a tokom tih deset minuta za javnost, “obe strane namerno su izbegavale ključne stvari, kao stari par političara”.\nKada Merkel govori o velikoj “odgovornosti” koju Berlin i Moskva imaju u centralnim sukobima poput Sirije ili Ukrajine, ona pre svega misli na stabilnost za povratak izbeglica u Siriju, što smanjuje pritisak u diskusiji oko migracije koja se vodi unutar Nemačke, navodi DW.\nDojče vele ukazuje i na “nevidljivog trećeg u ovom političkom odnosu”, navodeći da “otkako (američki predsednik) Donald Tramp politički žari i pali”, odnosi sa Moskvom odjednom ne izgledaju tako loše.\nAmerički vrhunski naučnici potvrdili: Cilj SAD je da osvoji Rusiju, evo na koji način


28.07.2020 / 14:20 Politika - Član Predsjedništva BiH\n"Ovdje živi samo ono što mora, a ne zato što je to neka politička volja ili želja bilo kojeg konstitutivnog naroda ili političkih elita", rekao je Dodik i napomenuo da je bilo godina kada je i zadnjih dana decembra usvajan budžet za tekuću godinu.\n"Svjedok sam toga često kada vidim da Bošnjaci mijenjaju svoje mišljenje onda kada se umiješaju stranci. Jedino autentično danas u BiH djeluje politička struktura Srba i Hrvata. Bošnjaci su podanički nastrojeni zapadnjacima koji pokušavaju da održe njihovo uvjerenje o politikama koje oni žele, a to je unitarna BiH i u tome treba tražiti razloge svim zahtjevima, pa i zahtjeva u vezi sa budžetom", rekao je Dodik za Radio Republike Srpske.\nOn je naveo da je bilo logično da budžet BiH bude usvojen, jer je postojao dogovor političkih lidera, ali da se SDA nije pridržavala toga usvajajući određene amandmane, a odbacujući one koji su došli od Savjeta ministara.\n"Drago mi je što se pokazalo da će se završiti ono što je bio bazični dogovor lidera postignut u Istočnom Sarajevu", istakao je Dodik.\nOn je napomenuo da javnost treba da zna da na budžet ne može potegnuti pitanje vitalnog interesa, odnosno da budžet može biti usvojen i sa glasovima dva člana Predsjedništva BiH.\nU BiH danas niko nije zadovoljan\nSrpski član Predsjedništva BiH Milorad Dodik izjavio je da danas u BiH niko nije zadovoljan, pogotovo Srbi kojima su oduzeta prava nasiljem i kriminalnim aktivnostima visokih predstavnika.\nGovoreći o tome koliko je izvjesno da se rehabilutuje ideja SAD iz 1995. godine da Srbi održe referendum o izdvajanju iz BiH, koju je zastupao tadašnji američki predsjednik Bil Klinton, Dodik je naglasio da ideja nikad nije prestajala da živi.\n"Ta ideja živi i pored zabrana visokih predstavnika i mnogih drugih, te pored atmosfera koja je pravljena o tome da je to tabu tema", rekao je Dodik za Radio Republike Srpske.\nPrema njegovim riječima, Sarajevo želi da iz političke orbite izbaci činjenicu da je pravo naroda na samopredjeljenje sastavni dio ustava i prava u BiH, kao i međunarodne rezolucije o ljudskim pravima.\nDodik je napomenuo da je jedna od jakih opcija 1995. godine bila upravo to da ukoliko se Srbi ne osjećaju dobro u BiH imaju pravo na referendum.\n"Mislim da je to racionalno realno i da svakom narodu treba dati pravo na samoopredjeljenje", naglasio je Dodik.\nDodik je poručio da su Srbima u BiH oduzeta prava nasiljem visokih predstavnika i drugih koji su kršili međunarodno pravo, a za šta nisu odgovorali.\n"Ti ljudi su uzurpirali naša ovlaštenja, prenosili naše ustavne nadležnosti, koje su silom otimali od Republike Srpske", podsjetio je Dodik.\nDodik je naveo da su ljudi koji su zagovarali ideju samoopredjeljenja 1995. godine bili svjesni situacije, te da tu svijest treba ohrabriti bez obzira na propagandu koju je stvarao dio međunarodne zajednice i samih Bošnjaka.\n"Treba ohrabriti i afirmaciju međunarodnog prava na samoopredjeljenje naroda, a srpski narod u tom pogledu nema nijednog problema da afirmiše svoje pravo", istakao je Dodik.\nSrpski član Predsjedništva BiH je naveo da Srbi u BiH ništa nisu dobili, već su samo izgubili.\n"Umjesto da politika međunarodne zajednice i Bošnjaka bude da uvjere Srbe u to da im je dobro u BiH, oni su sve učinili da nas uvjere da nam ovdje nije mjesto. Optužuju nas za genocid, za agresiju, a kad hoćemo da idemo onda se bune što hoćemo da idemo", rekao je Dodik.\nPrema njegovim riječima, u Republici Srpskoj je od početka, čak i onda kada je to bila tabu tema, živio taj osjećaj i nada da će jednog dana dobiti to pravo.\n"Srbi u tom pogledu ne treba da oklijevaju i da se ustručavaju da to ističu kao svoje pravo", poručio je Dodik.


Kompanijski lideri na Kopaoniku\nKompanijski lideri na Kopaoniku: Na sednici Generalne Skupštine Evropske Federacije kompanijskog sporta (EFCS) održanoj u italijanskom gradu Rikoneu, u oštroj konkurenciji za izbor Srbija je dobila domaćinstvo Evropskog zimskog festivala sporta 2018. godine. Asocijacija Sport za sve Srbije, u saradnji sa Sportskim savezom Srbije, Turističkom organizacijom Srbije, MK Mountain Resort, JP Skijališta Srbije, podnela kandidaturu za organizaciju ovog događaja, a kandidatura je, većinom delegata, prihvaćena na Generalnoj Skupštini EFCS-a. Sednici je prisustvovala četvoročlana delegacija Asocijacije na čelu sa predsednikom Velizarom Ćerićem. Uspeh da dobijemo organizaciju Evropskog Festivalakompanijskog sporta je tim veći s obzirom na činjenicu da su zainteresovani za organizaciju ovog događaja iskazali nacionalni savezi Austrije, Italije i Švajcarske. „Prema proceni funkcionera EFCS-a predsednika Didijera Beresa i generalnog sekretara Muse Lamija, očekuje se da na festivalu učestvuje preko 5.000 rekreativaca iz poznatih evropskih kompanija“, prokomentarisao je Velizar Ćerić. Jezdimir Marsenić, generalni sekretar Asocijacije je govorio o tehničkim detaljima Festivala i između ostalog rekao: „Festival će trajati pet dana i biće dobra prilika da se država Srbija, Turistička organizacija Srbije, grupacija hotelijera na Kopaoniku, JP Skijališta Srbije, a i Sportski savez i Asocijacija sport za sve Srbije, na čelu sa Ministarstvom omladine i sporta, prikažu u najboljem svetlu i učesnici ponesu najlepše uspomene iz naše države“. Prvi operativac Asocijacije podsetio je i na uspešnu organizaciju veselog orijentiringa na Tari sa preko 700 učesnika, i najavio da Asocijaciju do kraja godineočekuju još dva velika događaja – letnji festival u septembru i Movie week od 29. septembra do 5. oktobra za šta je Asocijacija dobila donaciju ISKA u iznosu od 7.000 evra. Izvor: Žurnal


Insajder | Višković: Neophodno jedinstvo u ključnom momentu za Srpsku\nPremijer Republike Srpske Radovan Višković izjavio je da sve političke partije iz Republike Sropske moraju da budu jedinstvene u ovom momentu ključnom za Srpsku.\n“Ne može nam niko pomoći, ako mi nismo u stanju sami sebi da pomognemo”, rekao je Višković novinarima u Bijeljini uoči sutrašnjeg sastanka političkih lidera iz Republike Srpske sa predsjednikom Srbije Aleksandrom Vučićem.\nVišković smatra da će Vučić na sastanku prenijeti svoj stav u ovom momentu ključnom za Republiku Srpsku i apelovati na jedinstvo.\nDo sastanka dolazi nakon što je SDA nedavno usvojila deklaraciju u kojoj se navodi da je primarni i dugoročni cilj ove stranke usvajanje ustava kojim bi BiH bila definisana kao demokratska, regionalizovana, pravna i socijalna država pod nazivom "republika BiH", sa tri nivoa vlasti - državnim, regionalnim i lokalnim. Deklaracija predviđa i uspostavljanje "bosanskog jezika".


BiH: U Neumu prvi energetski samit – Vaš obnovljivi izvor informacija – Energis\nBiH: U Neumu prvi energetski samit\nU Neumu će 15. i 16. aprila biti održan Prvi energetski samit u BiH u organizaciji projekta Investiranje u sektor energije Američke agencije za međunarodni razvoj. Iz USAID-a je saopšteno da su reforma energetskog sektora, korištenje obnovljivih izvora energije, energetska efikasnost i liberalizacija tržišta električnom energijom teme koje će u narednom periodu biti aktuelne za cjelokupnu društvenu zajednicu\nU Neumu će 15. i 16. aprila biti održan Prvi energetski samit u BiH u organizaciji projekta Investiranje u sektor energije Američke agencije za međunarodni razvoj.\nIz USAID-a je saopšteno da su reforma energetskog sektora, korištenje obnovljivih izvora energije, energetska efikasnost i liberalizacija tržišta električnom energijom teme koje će u narednom periodu biti aktuelne za cjelokupnu društvenu zajednicu u BiH. U saopštenju je istaknuto da reforma energetskog sektora podrazumijeva učešće znatnog broja institucija vlasti, agencija, velikih, srednjih i malih proizvođača, investitora, nevladinih organizacija, stručnjaka različitih profila i predstavnika medija.\nUčešće na samitu najavili su predstavnici najvažnijih učesnika u energetskom sektoru u BiH, a otvoriće ge ambasador SAD u BiH Morin Kormak i predstavnici vlasti i komisija za energiju u BiH. Prvi energetski samit u BiH biće održan pod pokroviteljstvom Regulatorne komisije za električnu energiju BiH, Regulatorne komisije za energetiku Republike Srpske i Regulatorne komisije za energiju u Federaciji BiH.\n28/05/2015, 1:54 pm\nDomaće i Ino vijesti, Energetska Zajednica


Dodik u Beogradu: Nikad bolji odnosi RS i Srbije - Index.ba\nDodik u Beogradu: Nikad bolji odnosi RS i Srbije\nPredsjednik Republike Srpske Milorad Dodik izjavio je danas u Beogradu da podržava pristup predsjednika Srbije Aleksandra Vučića pitanju Kosova u odbijanju prijedloga Zapada koji ne odražava interese Srbije.\n“Moram da kažem da to mogu da urade samo jaki lideri i da njegova pozicija treba da bude ojačana i u Srbiji, a mi iz Republike Srpske nesumnjivo podržavamo njegov pristup”, rekao je Dodik novinarima nakon susreta sa Vučićem.\nDodik je naglasio da odnosi Srbije i Republike Srpske nikada nisu bili bolji.\n“Republika Srpska je, bez obzira što je to tabu tema kod nekih Zapadnjaka, zaintersovana za dobra rješenja u Srbiji. Mi ne odustajemo od podrške takvim rješenjima i radujemo im se. Znamo koliko je teško u ovom vremenu i pregovatati o tako krucijalnom pitanju kao što je Kosovo i Metohija”, rekao je Dodik.\nOn kaže da RS isto tako smatra da je nacionalni prioritet za Srbiju, kao državu i naciju, Republika Srpska, jer tu živi 1,2 miliona Srba.\n“Jednog dana tu lekciju moraju da nauče i ne samo u Sarajevu, nego i na Zapadu”, rekao je Dodik.\nNavodeći da je na sastanku bilo riječi i o važnim pitanjima za odnose Srbije i Republike Srpske, Dodik je istakao da je najveći dio razgovra bio posvećen situaciji u vezi sa Kosovom te da ga je Vučić upoznao o svim pozicijama i određenim prijedlozima, kao i svojim stavovima u vezi sa tim.\n“Moram da kažem da veoma razumijem poziciju Vučića, koji ne prihvata da se na štetu Srbije i srpskog naroda napravi bilo kakvo rješenje”, rekao je Dodik.\nOn je naveo da neki ljudi iz Srbije sa različitih mjesta pokušavaju da otežaju pregovaračku poziciju Vučića.\n“Vučić me je obavijestio o tome da će se nastaviti razgovori Beograda i Prištine u Briselu krajem ovog mjeseca, sa jasnim pozicioniranjem Srbije, a to je odbrana srpskih nacionalnih i državnih interesa na Kosovu od čega nema odstupanja”,rekao je Dodik.\nPrethodni članakAkcija SIPA-e u Sarajevu: Nastavak Zadruge II\nNaredni članakSrbija: Vanredna situacija u Petrovcu zbog poplava


Ogranak Kolubara - Lazarevac - Novi raspored pumpi na terenu\nNovi raspored pumpi na terenu\nPrema navodima iz izveštaja Sektora za zaštitu i unapređenje životne sredine, tokom dvanaeste nedelje nije bilo poziva, žalbi i prijava zainteresovnih strana po bilo kom osnovu vezano za realizaciju projekta ispumpavanja vode iz površinskog kopa „Tamnava-Zapadno polje”. Redovno se vrši ažuriranje, kontrola i nadzor svih aktivnosti ispumpavanja.\nPreduzeće „Energoprojekt Južna Bačka” izvršilo je prebacivanje opreme zbog novonastale situacije i ukazane potrebe da se deo pumpi, zbog smanjenja nivoa vodenog ogledala, prebaci u središte kopa „Tamnava-Zapadno polje”. Tokom izvođenja ovih radova nisu uočene bilo kakve aktivnosti koje bi narušile kvalitet parametara životne sredine, kao ni kavlitet ispumpane vode.\nOd strane akreditovane laboratorije „Prerade”, svakodnevno se vrši monitoring kvaliteta vode u reci Kolubari. Rezultate analiza kontroliše Agencija za zaštitu životne sredine i rezultati su u granicama dozvoljenih i nema nikakvih odstupanja. Nastavljena je kontrola izdvojenih revira (jezeraca) sa vodom u kontekstu procene nastavka izlovljavanja riblje mlađi.


Kopaonik dobija Trauma centar: Lončar je u izjavu Tanjugu precizirao da će se u svakom trenutku u tom centru nalaziti oko 10 eminentnih stručnjaka iz različitih oblasti i oni će, kako je objasnio, biti osposobljeni da pomognu ljudima koji zadobiju povrede, bilo da je reč o povredama na skijaškim stazama ili van njih.\nTačnije, postojaće tim koji će, kako je rekao, odmah reagovati i zbrinuti pacijenta.\nLončar je juče na Kopaoniku predsedavao stručnim skupom posvećenim urentnoj medicini na kojem se okupilo više od 100 lekara, uglavnom hirurga iz bolničkih centara i klinika u Srbiji.\nOn je tom prilikom ukazao je da je vodeći uzrok smrtnosti populacije do 40 godina, trauma i to čak u 40 odsto slučajeva.\n“Zbog toga smo se okupili, iz svih Urgentnih centara u Srbiji, da se uhvatimo u koštac sa tim problemom, nađemo rešenje i promenimo taj rezultat – da to više ne bude tako”, rekao je dr Lončar Tanjugu.\nOn ističe da je reč o velikom globalnom problemu i naglašava da je na skupu donet zaključak koji garantuje dobre rezultate u budućnosti.\n“Dogovorili smo se da ćemo se zajednički uključiti u tu akciju i da će se raditi po jednakim pravilima u celoj Srbiji, a to znači, bilo da je reč o Urgentnom centru u Beogradu, Kragujevcu ili Nišu, imaćete isti tretman i radiće se po istim pravilima”, objašnjava Lončar.